text: 28 “Ne èse Yehowa wò Mawu fe gbe, eye nèwɔ efe se siwo katã dem mele na wò egbea dzi pɛpɛpɛ la, Yehowa wò Mawu ado wò ɖe dzi nàgbɔ anyigbadzidukɔ bubuawo katã ŋu.+2 Eye yayra siawo katã ava dziwò, agba go,+ le esi nèɖoa to Yehowa wò Mawu fe gbe ta:3 “Woayra wò le du me, eye woayra wò le agble me.+4 “Woayra viwòwo,*+ wò anyigbadzikutsetsewo, wò lãwo fe viwo, kpakple wò nyiviwo kple alẽviwo.+5 “Woayra wò kusi+ kple wò amɔwɔblugba.+6 “Woayra wò ne ègbɔ va, eye woayra wò ne èdo go.7 “Yehowa ana woasi wò futɔ siwo tso ɖe ŋuwò la le ŋgɔwò.+ Mɔ ɖeka dzi woato aho ɖe ŋuwò, ke mɔ adre dzi woato asi le ŋgɔwò.+8 Yehowa ana yayra nanɔ wò nudzraɖofewo+ kple dɔ sia dɔ si nèwɔ la dzi, eye wòayra wò le anyigba si Yehowa wò Mawu tsɔ le na wò ge la dzi.9 Yehowa aɖo wò nànye dukɔ kɔkɔe na eɖokui,+ abe ale si wòka atam na wòe ene,+ elabena èlé Yehowa wò Mawu fe sededewo me ɖe asi, eye nèzɔ le efe mɔwo dzi.10 Eye anyigbadzidukɔwo katã akpɔe be woyɔ Yehowa fe ŋkɔ ɖe ŋuwò,+ eye woavɔ̃ wò.+11 “Yehowa ana viwòwo kple wò lãwo kpakple wò agblemenukuwo nasɔ gbɔ+ fũu le anyigba si ŋu Yehowa ka atam ɖo na tɔgbuiwòwo be yeatsɔ ana wò la dzi.+12 Yehowa aʋu efe nudzraɖofe nyui, si nye dzifowo, nu na wò, ne wòana tsi nadza ɖe wò anyigba dzi le edzaɣi,+ eye wòayra nu sia nu si nàwɔ la. Àdo nugbana na dukɔ geɖewo, ke wò ŋutɔ ya màdo nugbana o.+13 Yehowa awɔ wò nàzu ta, ke menye asike o; ànɔ dzi,+ ke menye gɔme o, ne èwɔ ɖe Yehowa wò Mawu fe se siwo dem mele na wò egbea be nàlé wo me ɖe asi ahawɔ wo dzi la dzi.14 Mègadze ɖe ɖusime alo miame le nya siwo katã fe se dem mele na wò egbea la ŋu+ eye nàdze mawu bubuwo yome ahasubɔ wo o.+15 “Ke ne mèɖo to Yehowa wò Mawu fe gbe hewɔ efe ɖoɖo kple se siwo katã dem mele na wò egbea dzi pɛpɛpɛ o la, ekema fifode siawo katã hã ava dziwò, eye woado agbogbo ɖe dziwò:+16 “Aɖi ŋuwò le du me, eye aɖi ŋuwò le agble me.+17 “Aɖi wò kusi+ kple wò amɔwɔblugba ŋu.+18 “Aɖi viwòwo,*+ wò anyigbadzikutsetsewo kple wò nyiviwo kple alẽviwo ŋu.+19 “Aɖi ŋuwò ne ègbɔ, eye aɖi ŋuwò ne èdo.20 “Yehowa afo fi ade wò, ana nàtɔtɔ, eye wòahe to na wò le dɔ sia dɔ si nàwɔ la me, va se ɖe esime nètsrɔ̃ gbidigbidi, eye nuwò yi kaba, le nu vɔ̃ɖi siwo nèwɔ kple ale si nègblẽm ɖi la ta.+21 Yehowa ana dɔvɔ̃ nanɔ ŋuwò va se ɖe esime wòtsrɔ̃ wò ɖa keŋkeŋ le anyigba si dzi yim nèle be nàxɔe wòazu tɔwò la dzi.+22 Yehowa akplɔ yɔmekpe, asrã sesẽ,+ nutete, lãmexɔdzo, kple yi+ afu wò, eye wòana wò agblemenukuwo nahlɔ̃ ahadze heteku,+ eye nu siawo anɔ yowòme va se ɖe esime nètsrɔ̃.23 Dziŋgɔli si le tawòme hã azu akɔbli, eye anyigba si le tewò azu gayibɔ.+24 Yehowa ana kekui kple ʋuʋudedi nadza ɖe dziwò ɖe tsidzadza tefe va se ɖe esime nètsrɔ̃ gbidii.25 Yehowa ana wò futɔwo nasi wò.+ Mɔ ɖeka dzi nàto aho ɖe wo ŋu, gake mɔ adre dzi nàto asi le wo nu; eye dzidzi afo anyigbadzifiaɖufewo ne wokpɔ nu siwo katã dzɔ ɖe dziwò.+26 Eye wò kukuawo azu nuɖuɖu na dzifoxewo kple gbemelãwo katã, eye ame aɖeke mado vɔvɔ̃ na wo anya wo ɖa o.+27 “Yehowa akplɔ Egipte fe fofoe, kookoo, akpà kple ŋutigbalẽdɔ bubuwo afu wò, eye màhaya tso wo me o.28 Yehowa atsɔ aɖaʋa, ŋkuagbã+ kple tɔtɔ* afo wò.29 Àtsa asi le ŋdɔkutsu dzatsɛ, abe ale si ko ŋkuagbãtɔ tsaa asi le blukɔ me ene,+ eye màkpɔ dzidzedze le nu siwo nèwɔna la dometɔ aɖeke me o; woatafa wò ahada adzo wò ɣesiaɣi, eye ame aɖeke maxɔ na wò o.+30 Àdo ŋugbe na nyɔnu, ke ŋutsu bubu adɔ egbɔ sesẽe. Àtso afe, ke mànɔ eme o.+ Àde waingble, ke màɖu efe tsetse aɖeke o.+31 Woawu wò nyitsu le ŋkuwòme, gake màkpɔ efe ɖeke aɖu o. Woafi wò tedzi le ŋkuwòme, eye magatrɔ ava na wò o. Woatsɔ wò alẽwo ana wò futɔwo, gake xɔnametɔ aɖeke manɔ anyi na wò o.32 Woatsɔ viwòŋutsuwo kple viwònyɔnuwo ana dukɔ bubu+ me tɔwo le ŋkuwòme, eye woanɔ dzrowòm ɣesiaɣi, gake wɔna aɖeke manɔ ŋuwò o.33 Dukɔ si mènya o la aɖu wò anyigbadzikutsetse kple nu siwo katã nèwɔ dɔ kpɔ la,+ eye woatafa wò ahate wò ɖe anyi ɣesiaɣi.34 Nu siwo tefe wò ŋkuwo akpɔ la ana nàku tsu.35 “Yehowa ana fofoe vɔ̃ɖi siwo womate ŋu ada o la nafo wò klowo kple wò afɔwo, tso wò afɔfome va ɖo wò dzodome.36 Yehowa akplɔ wò kple fia si nèɖo ɖe ɖokuiwò nu la ayi dukɔ si wò ŋutɔ loo alo tɔgbuiwòwo menya o la me,+ eye àsubɔ mawu bubuwo, mawu siwo wotsɔ ati kple kpe wɔ la le afi ma.+37 Àzu ŋɔdzinu, vlodonu* kple alɔmeɖenu le dukɔ siwo katã me Yehowa anya wò aɖo ɖa la dome.+38 “Àfã nuku geɖe ɖe agble me, ke ʋɛ aɖe ko nàŋe,+ elabena ʋetsuviwo aɖu wo.39 Àde waingblewo, eye àŋlɔ wo me, ke màno wain aɖeke o, eye màxa naneke tso wo me o,+ elabena ŋɔ aɖu wo keŋkeŋ.40 Amitiwo anɔ asiwò le wò anyigba blibo la katã dzi, ke màkpɔ ami aɖeke asi o, elabena wò amititsetsewo adudu.41 Àdzi ŋutsuviwo kple nyɔnuviwo, ke womanye tɔwò ɖaa o, elabena woayi aboyo me.+42 Nu dzodzoewo alɔ hoo ava ɖu wò atiwo kple wò anyigbadzikutsetsewo katã.43 Amedzrovi si le dowòme la anɔ dzi dem wu wò, ke wò ya la, to ko nànɔ yiyim.44 Ado nugbana na wò, ke wò ya màdo nugbana nɛ o.+ Azu ta, ke wò la, àzu asike.+45 “Fifode+ siawo katã ava dziwò, woanɔ yowòme, eye woado agbogbo ɖe dziwò, va se ɖe esime nètsrɔ̃ gbidii,+ elabena mèɖo to Yehowa wò Mawu fe gbe o, eye mèlé efe sededewo kple efe ɖoɖo siwo wògblɔ na wò la me ɖe asi o.+46 Woanɔ wò ŋutɔ kple wò dzidzimeviwo dzi, eye woanye dzesi kple nukunu tegbee,+47 le esi mèsubɔ Yehowa wò Mawu la kple dzidzɔ kpakple aseyetsotso esime nu sia nu bɔ ɖe asiwò kpaŋkpaŋ la o ta.+48 Yehowa adɔ wò futɔwo ɖe ŋuwò, eye dɔ+ kple tsikɔ awu wò, ànɔ amama, eye nu sia nu ahiã wò hafi nànɔ wo subɔm.+ Ade gakɔkuti kɔ na wò va se ɖe esime wòtsrɔ̃ wò gbidigbidi.49 “Yehowa ana dukɔ aɖe si le adzɔge ʋĩi, dukɔ si fe gbe màse o la,+ natso anyigba fe mlɔenu ava dze dziwò,+ abe ale si hɔ̃+ lũna ɖe nu dzi fona ene,50 enye dukɔ ɖivɔvɔ̃, si mabu ame tsitsi ɖe naneke me o, eye mave ɖekakpui nu o.+51 Woaɖu wò lãwo fe viwo kple wò anyigbadzikutsetsewo va se ɖe esime nàtsrɔ̃ avɔ. Womagblẽ nuku, wain yeye, ami, nyiviwo alo alẽviwo ɖi na wò o, va se ɖe esime woatsrɔ̃ wò ɖa.+52 Woaɖe to ɖe wò, woaxaxa wò ɖo le wò duwo* katã me le wò anyigba blibo la dzi, va se ɖe esime gli kɔkɔ sesẽ siwo ŋu nèle ŋu ɖom ɖo la mu. Ɛ̃, woaɖe to ɖe wò le wò duwo katã me le anyigba blibo si Yehowa wò Mawu tsɔ na wò la dzi.+53 Ekema àɖu wò ŋutɔ viwòwo,* viwòŋutsu kple viwònyɔnu+ siwo Yehowa wò Mawu na wò la fe lã, le esi woamimi wò ɖo vevie kpakple xaxa si gbegbe wò futɔ ahe ava dziwò la ta.54 “Ŋutsu si ɖɔa ŋu ɖo le eɖokui ŋu eye wònɔa dzidzemegbe le dowòme la kekeake gɔ̃ hã makpɔ nublanui na nɔviaŋutsu, srɔ̃a lɔlɔ̃a, alo viaŋutsu siwo susɔ la o,55 eye mana viaŋutsu siwo wòaɖu la fe lã wo dometɔ aɖeke o, elabena naneke megale esi o le ale si womimi wò ɖo vevie, kpakple xaxa si gbegbe wò futɔ he va wò duwo dzi la ta.+56 Eye nyɔnu si ɖɔa ŋu ɖo le eɖokui ŋu eye wònɔa dzidzemegbe le dowòme, si mete kpɔ be yeatsɔ afɔfome ka anyigba o le esi melɔ̃a nu o+ ta la, gɔ̃ hã makpɔ nublanui na srɔ̃a lɔlɔ̃a alo viaŋutsu alo vianyɔnu o,57 eye madi be yeana amenɔ si do tso eya ŋutɔ fe atame kple via siwo wòdzi la fe lã aɖeke wo o. Aɖu wo le adzame le hiã si tui le nuwo katã me, le ale si womimi wò ɖo vevie, kpakple xaxa si gbegbe wò futɔ he va wò duwo me la ta.58 “Ne mèwɔ Se sia si woŋlɔ ɖe agbalẽ+ sia me la me nyawo katã dzi pɛpɛpɛ hevɔ̃ ŋkɔ sia, si ŋu bubu kple ŋɔdzi le,+ si nye Yehowa+ wò Mawu ŋkɔ la, o la,59 Yehowa ahe dɔvɔ̃ dziŋɔwo, dɔvɔ̃ siwo nu sẽ,+ siwo anɔ anyi etefe nadidi, kple dɔléle vɔ̃ɖi siwo anɔ anyi etefe nadidi la, ava wò kple wò dzidzimeviwo dzi.60 Akplɔ Egipte fe dɔléle siwo nèkpɔ, eye wodzia ŋɔ na wò la, katã afu wò, eye woanɔ ŋuwò.61 Azɔ hã, Yehowa akplɔ dɔléle kple dɔvɔ̃ ɖe sia ɖe si womeŋlɔ ɖe Segbalẽ sia me o la afu wò, va se ɖe esime nàtsrɔ̃ avɔ.62 Togbɔ be miesɔ gbɔ abe dzifoɣletiviwo ene hã la,+ mia dometɔ ʋɛ aɖewo koe asusɔ,+ elabena mèɖo to Yehowa wò Mawu fe gbe o.63 “Eye ale si ko Yehowa kpɔ dzidzɔ ɖe mia ŋu, be yeawɔ nyui na mi ahana miadzi ɖe edzi la, nenema kee Yehowa akpɔ dzidzɔ be yeatsrɔ̃ mi ahana miavɔ keŋkeŋ; eye woaɖe mi ɖa le anyigba si dzi nèyina be nàxɔe wòazu tɔwò la dzi.64 “Yehowa aka wò ahlẽ ɖe dukɔwo katã dome, tso anyigba fe mlɔenu va se ɖe anyigba fe mlɔenu,+ àsubɔ mawu siwo wotsɔ ati kple kpe wɔ, siwo wò ŋutɔ loo alo tɔgbuiwòwo menya o, la le afi ma.+65 Màkpɔ tomefafa le dukɔ mawo me o,+ eye wò afɔfome makpɔ gbɔɖemefe aɖeke hã o. Ke boŋ Yehowa ana nàtsi dzimaɖi,+ wò ŋkuwo atsi, eye mɔkpɔkpɔ abu ɖe wò* le afi ma.+66 Wò agbe aɖo afɔku gã aɖe me, eye ànɔ vɔvɔ̃ dzi zã kple keli, eye màka ɖe wò agbetsitsi dzi o.67 Ŋdi la, àgblɔ be, ‘Ne fiẽ mee la ne enyo hafi!’ eye fiẽ la, àgblɔ be, ‘Ne ŋdi mee la ne enyo hafi!’ le ale si vɔvɔ̃ ɖo wò le dzi me kple nu siwo tefe wò ŋkuwo akpɔ la ta.68 Yehowa agbugbɔ wò ade tɔdziʋu aɖo ɖe Egipte to mɔ si ŋu megblɔ le na wò be, ‘Màgakpɔe gbeɖe o’ la dzi, eye miadi be yewoadzra yewo ɖokuiwo le afi ma na miafe futɔwo ahazu kluviwo kple kosiviwo, ke hã ame aɖeke mafle mi o.”


c: text/html

text:
HADZIDZI 92
Xɔ Si Ŋu Woyɔ Wò Ŋkɔ Ðo
1. Yehowa bubu wònye na mí
Be míetu xɔ sia na wò ŋkɔ!
Míetsɔ dzidzɔ le etsɔm na wò
Bene wòado kɔkɔ wò ŋkɔ.
Nu sia nu si míatsɔ na wò la,
Gbɔwòe míexɔ wo katã tso.
Ŋutete kple nunɔamesiwo
Míetsɔ na wò tso dzi me faa.
(HAXE)
Míekɔ tefe sia ŋu na wò,
Be woayɔ wò ŋkɔ ɖe ’ŋu.
Míele tefe sia tsɔm na wò,
Xɔe ne wòanye tɔwò ɖaa.
2. Míade bubu ŋuwò, Yehowa,
Míakafu wò le afi sia.
Wò kafukafu ade dzi ɖaa
Le mawuvɔ̃lawo dome.
Míatsɔ beléle ana xɔ sia,
Si me míade ta agu le.
Xɔ sia nanye ɖaseɖiɖi na
Amewo tso Fiaɖufea ŋu.
(HAXE)
Míekɔ tefe sia ŋu na wò,
Be woayɔ wò ŋkɔ ɖe ’ŋu.
Míele tefe sia tsɔm na wò,
Xɔe ne wòanye tɔwò ɖaa.
(Kpɔ 1 Fia. 8:18, 27; 1 Kron. 29:11-14; Dɔw. 20:24 hã.)

robotstxt: allowed

filter: keep


text: 8 Yehowa be: “Ɣemaɣi la, woaho Yuda-fiawo fe fuwo, efe amegãwo fe fuwo, nunɔlawo fe fuwo, nyagblɔɖilawo fe fuwo kple Yerusalem nɔlawo fe fuwo tso wofe yɔdowo me.2 Woasia wo ɖe ɣe, ɣleti kple dzifonu* siwo katã wolɔ̃, eye wosubɔ wo hedze wo yome, eye wobia nu wo se hede ta agu na wo nu.+ Womafo wo nu fu o, eye womaɖi wo hã o. Woazu abe aɖu ene le anyigba dzi.”+3 “Ƒome vɔ̃ɖi sia fe ame susɔe siwo kpɔtɔ le tefe siwo maka wo ahlẽ ɖo la, alɔ̃ ku wu agbe,” aʋakɔwo fe Yehowa ye gblɔe.4 “Gblɔ na wo be, ‘Ale Yehowa gblɔe nye esi:“Ðe woadze anyi, eye womagafɔ oa?Ne ame ɖeka trɔ tso efe mɔ dzi la, ɖe ame kemɛa hã matrɔ oa?5 Nu ka tae dukɔ sia, si nye Yerusalem, le nutefemawɔmawɔ dzi ɖaa?Woku ɖe amebeble ŋu goŋgoŋ;Wogbe be yewomatrɔ agbɔ o.+6 Mefu to anyi, nɔ to ɖom, gake wofe nufofo mele etefe o.Ame aɖeke meli, si trɔ dzi me tso efe nu vɔ̃ɖi wɔwɔ me hegblɔ be, ‘Nu kae nye esia mewɔ?’+ hã o.Ame sia ame le nu si wɔm ame akpa gãtɔ le la wɔm, abe sɔ si lũ ɖe aʋa me ene.7 Damixe le dzifo gɔ̃ hã nya efe azã;Akpakpa,* sagbadre kple tsãlɛ hã dzea si wofe gbɔgbɔɣi.*Ke nye dukɔ ya menya Yehowa fe ʋɔnudɔdrɔ̃ o.”’+8 ‘Aleke wɔ mianɔ gbɔgblɔm be, “Nunyalawo míenye, eye Yehowa fe se* la le mía gbɔ”?Evɔ le nyatefe me la, agbalẽfialawo* fe alakpanuŋlɔti+ trɔe wòzu aʋatso sɔŋ.9 Ŋukpe lé nunyalawo.+Ŋɔdzi lé wo, eye asi atu wo.Kpɔ ɖa! Yehowa fe nyae wogbe,Ekema nunya ka gɔ̃e le wo si?10 Eya ta matsɔ wo srɔ̃wo ana ŋutsu bubuwo,Kple wofe agblewo ana ame bubuwo;+Elabena wo katã wole viɖe foɖi yome tim, tso ɖeviwo dzi va se ɖe tsitsiawo dzi;+Tso nyagblɔɖilawo dzi va ɖo nunɔlawo dzi la, wo katã wole nu fitifiti wɔm.+11 Wole nye dukɔ la fe gbagbãfe* ɖɔm ɖo ɖewoɖewoe le gbɔgblɔm be,“Ŋutifafa li! Ŋutifafa li!”Evɔ ŋutifafa aɖeke meli hafi+ o.12 Ðe ŋunyɔnu si wowɔ la na ŋukpe lé woa?Ŋu mekpe wo kura o!Womenya ale si woana wofe mo natsi dãa gɔ̃ hã o!+Eya tae woatsi aʋatsilawo dome.Ne mehe to na wo la, woakli nu,’+ Yehowa ye gblɔe.13 Yehowa be, ‘Ne mefo wo nu fu la, maɖe wo ɖa keŋkeŋ.Waintsetse aɖeke manɔ wainka ŋu o, gbotsetse aɖeke manɔ gboti dzi o, eye aŋgbawo ayrɔ.Nu siwo mana wo la age le wo si.’”14 “Nu ka tae míegale anyinɔfe ko?Mifo takpli ne míage ɖe du sesẽawo+ me, ne míatsrɔ̃ ɖe afi ma.Elabena Yehowa mía Mawu la atsrɔ̃ mí,Etsɔ tsi si me aɖi le na mí be míano,+Elabena míewɔ nu vɔ̃ ɖe Yehowa ŋu.15 Míele mɔ kpɔm na ŋutifafa, ke nu nyui aɖeke meva o,Míele mɔ kpɔm na gbedada, ke kpɔ ɖa, ŋɔdzi li!+16 Wose efe sɔwo fe gbɔgbɔ fuxefuxe tso Dan.Efe sɔtsuwo fe xɔxlɔ̃ naAnyigba blibo la de asi ʋuʋu me.Wova eye woɖu anyigba la kple edzinuwo keŋkeŋ,Du la kple emenɔlawo siaa.”17 “Elabena kpɔ ɖa, mele dawo,Da vɔ̃ɖiwo dɔm ɖe mia dome, siwo ŋu gbesa meɖina o,Eye woaɖu mi,” Yehowa ye gblɔe.18 Naneke mate ŋu atsi nye nuxaxa nu o;Nye dzi dze dɔ.19 Nye dukɔ vinyɔnu fe ɣlidodo be woaxɔ na ye la ɖiTso anyigba didi aɖe dzi be:“Ðe Yehowa mele Zion oa?Alo ɖe efe fia mele eme oa?”“Nu ka tae wotsɔ wofe legbawo,Wofe dutamawu dzodzroawo do dziku nam?”20 “Nuŋeɣi va yi, eye dzomeŋɔli wu enu,Ke womexɔ na mí o!”21 Nye dukɔ vinyɔnu fe anyidzedze na megbã gudugudu;+Melé blanui.Dzidzi fom.22 Ðe balsam-mi* aɖeke mele Gilead oa?+Alo ɖe gbedala aɖeke mele afi ma oa?+Ekema nu ka tae nye dukɔ mehaya kpɔ o?+


text:
Àdi be yease nyati sia le gbe sia mea, %%?
Internet Dzi Biblia | ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
15 David tu xɔwo na eɖokui le David Ƒe Du la me, edzra tefe ɖo na Mawu vavã la fe Aɖaka la, eye wòtu agbadɔ nɛ.+
2 Ɣemaɣie David gblɔ be: “Ame aɖeke mekpɔ mɔ akɔ Mawu vavã fe Aɖaka la o, negbe Lewi viwo ko, elabena woawoe Yehowa tia be woakɔ Yehowa fe Aɖaka la, eye woasubɔ eya amea ɖaa.”+
3 Eye David fo Israel blibo la nu fu ɖe Yerusalem be woakɔ Yehowa fe Aɖaka la va tefe si wòdzra ɖo nɛ.+
4 David fo Aron fe dzidzimeviwo+ kple Lewi viwo+ nu fu:
5 Kohat viwo fe tatɔ Uriel kple nɔviaŋutsuwo le alafa ɖeka blaeve;
6 Merari viwo fe tatɔ Asaya+ kple nɔviaŋutsuwo le alafa eve blaeve;
7 Gersom viwo fe tatɔ Yoel+ kple nɔviaŋutsuwo le alafa ɖeka blaetɔ̃;
8 Elizafan+ fe dzidzimeviwo fe tatɔ Semaya kple nɔviaŋutsuwo le alafa eve;
9 Hebron fe dzidzimeviwo fe tatɔ Eliel kple nɔviaŋutsuwo le blaenyi;
10 Uziel+ fe dzidzimeviwo fe tatɔ Aminadab kple nɔviaŋutsuwo le alafa ɖeka wuieve.
11 Azɔ hã, David yɔ Zadok+ kple Abiatar,+ siwo nye nunɔlawo, kple Uriel, Asaya, Yoel, Semaya, Eliel kple Aminadab, siwo nye Lewi viwo,
12 eye wògblɔ na wo be: “Miawoe nye Lewi viwo fe tatɔwo le mia fofowo fe afekɔawo nu. Miawo kple mia nɔviwo mikɔ mia ɖokuiwo ŋu, ne miayi aɖakɔ Yehowa, Israel fe Mawu la, fe Aɖaka la ava tefe si medzra ɖo nɛ la.
13 Esi miekɔe zi gbãtɔ o+ tae Yehowa mía Mawu la fe dziku fla ɖe mía ŋu ɖo,+ elabena míedi mɔ nyuitɔ si nu wòle be míakɔe le la o.”+
14 Eya ta nunɔlawo kple Lewi viwo kɔ wo ɖokuiwo ŋu be woayi aɖakɔ Yehowa, Israel fe Mawu la, fe Aɖaka la avɛ.
15 Eye Lewi viwo tsɔ kpoawo+ kɔ Mawu vavã la fe Aɖaka la ɖe abɔta, abe ale si tututu Mose de se le Yehowa fe nya nu ene.
16 Eye David gblɔ na Lewi viwo fe tatɔwo be woana wo nɔvi hadzilawo nakɔ gbe dzi adzi ha dzidzɔtɔe, eye woadzii ɖe hadzinu siwo nye kasaŋkuwo, saŋkuwo+ kple gakogoewo+ dzi.
17 Eya ta Lewi viwo tia Heman,+ Yoel vi, hekpe ɖe Asaf,+ Berekiya vi, ŋu tso nɔviawo dome kple Etan,+ Kusaya vi, tso nɔvia Merari viwo dome.
18 Eye wo nɔvi siwo le hatsotso evelia+ me kpe ɖe wo ŋue nye: Zakariya, Ben, Yaaziel, Semiramot, Yehiel, Uni, Eliab, Benaya, Maaseya, Matitiya, Elifelehu kple Mikneya kple Obed-Edom kple Yeiel, siwo nye agbonudzɔlawo.
19 Heman,+ Asaf+ kple Etan, siwo nye hadzilawoe foa akɔbligakogoewo;+
20 eye Zakariya, Aziel, Semiramot, Yehiel, Uni, Eliab, Maaseya kple Benaya foa kasaŋku siwo woafo ɖe Alamot+ dzi la;
21 eye Matitiya,+ Elifelehu, Mikneya, Obed-Edom, Yeiel kple Azaziya, foa saŋku siwo woafo ɖe Seminit+ dzi la, eye wonye dzikpɔlawo.
22 Lewi viwo fe tatɔ Kenaniya+ ye kpɔa agbatsɔtsɔ dzi, elabena ebi ɖe eme,
23 Berekiya kple Elkana nye Aɖaka la ŋu dzɔlawo.
24 Sebaniya, Yosafat, Netanel, Amasai, Zakariya, Benaya kple Eliezer nye nunɔla siwo kua kpẽawo sesĩe le Mawu vavã la fe Aɖaka la ŋgɔ,+ eye Obed-Edom kple Yehia hã nye Aɖaka la ŋu dzɔlawo.
25 Eye David kple Israel fe ametsitsiwo kpakple ame akpe fe tatɔwo yi be woaɖakɔ Yehowa fe nubablaɖaka la kple dzidzɔ+ tso Obed-Edom+ fe me vɛ.
26 Esi Mawu vavã la kpe ɖe Lewi viwo ŋu wokɔ Yehowa fe nubablaɖakaa la, wotsɔ nyitsui adre kple agbo adre sa vɔe.+
27 David kple Lewi vi siwo katã kɔ Aɖaka la, hadzilawo kple agbatsɔlawo fe tatɔ Kenaniya, siaa do aklala biɖibiɖi wu ʋlaya si ŋu abɔ mele o; David do aklalakɔmewu+ hã.
28 Eye Israel-viwo katã le aseye tsom,+ le lãdzo kple kpẽwo kum,+ le gakogoewo fom, eye wole kasaŋkuwo kple saŋkuwo fom sesĩe+ hekɔ Yehowa fe nubablaɖaka gbɔna.
29 Esi Yehowa fe nubablaɖaka la ɖo David Ƒe Du la me la,+ Saul vinyɔnu Mikal+ do mo ɖe fesre nu, eye wòkpɔ Fia David wòle kpo tim le aseye tsom; eye wòdo vloe le efe dzi me.+
Ɖoe Ɖe Amewo
Ɖoe Ɖe Amewo
ŊƆŊLƆ KƆKƆEAWO—XEXE YEYE GƆMEƉEƉE
1 Kronika 15
Eʋegbe
Xlẽ Biblia Le Internet Dzi
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Ŋutifafa Kple Dzidzɔkpɔkpɔ
Ne míele kuxi sesẽwo me tom la, míate ŋu ase le mía ɖokui me be míate ŋu akpɔ dzidzɔ kple ŋutifafa ememetɔ o. Ke hã, Biblia kpe ɖe ame gbogbo aɖewo ŋu wonɔ te ɖe wofe gbe sia gbe kuxiwo nu, ena wofe susu me dze akɔ anyi esi nu te ɖe wo dzi le ŋutilã kple seselelãme gome, eye wòna wokpɔ dzidzɔ kple dzidzeme vavãtɔ le agbe me. Biblia ate ŋu akpe ɖe wò hã ŋuwò nàkpɔ dzidzɔ.
NYƆ!
Nya Si Biblia Gblɔ Tso Blanuiléledɔ Ŋu?
Xlẽ nu tso nu si tae blanuiléledɔ ɖea fu na ame kple ale si Biblia akpe ɖe ŋuwò nànɔ te ɖe nuteɖeamedzi nu la ŋu.
NYƆ!
Nya Si Biblia Gblɔ Tso Blanuiléledɔ Ŋu?
Xlẽ nu tso nu si tae blanuiléledɔ ɖea fu na ame kple ale si Biblia akpe ɖe ŋuwò nànɔ te ɖe nuteɖeamedzi nu la ŋu.
Biblia Le Amewo Ƒe Agbenɔnɔ Trɔm
Tenɔnɔ Ðe Nya Vɔ̃wo Nu
Ŋutilãmelãmesẽ Kple Susumelãmesẽ
Dɔwɔɖui Kple Ga
Ƒomedodowo
Numame Gbegblẽwo
Agbalẽwo
Dzidzɔ Ate Ŋu Anɔ Wò Ƒomea Me
Ne miewɔ ɖe Biblia fe mɔfiamewo dzi la, dzidzɔ anɔ miafe srɔ̃ɖeɖea alo fomea me.
Na Yehowa Ðasefowo Nasrɔ̃ Biblia Kpli Wò
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?
Aleke Míewɔa Biblia-nusɔsrɔ̃e?
Wonya Yehowa Ðasefowo le xexea me godoo be wosrɔ̃a Biblia kple amewo femaxee. Kpɔ ale si wowɔnɛ ɖa.
Bia Be Míava Srɔ̃ Biblia Kpli Wò Femaxee
Bia be míava srɔ̃ kpli wò femaxee le tefe kple game si asɔ na wò.


text:
Ame si wɔ nu vɔ̃ le manyamanya me fe fɔɖivɔsa (14-19)
5 “‘Ne ame* aɖe wɔ nu vɔ̃, le esi wòsee woɖe gbefã le dutofo be woava aɖi ɖase*+ le nu vɔ̃ wɔla aɖe ŋu, eye wònye ɖasefo le eŋu, alo wòkpɔ etefe alo nya nu tso eŋu, evɔ meva gblɔe o la, ekema woabia efe vodada la ŋuti kɔntae.2 “‘Alo ne ame* aɖe ka asi nu makɔmakɔ aɖe ŋu, eɖanye gbemelã makɔmakɔ aɖe fe kukua alo afemelã makɔmakɔ aɖe fe kukua alo nuwɔwɔ siwo nɔa ha me+ dometɔ aɖe fe kukua ŋu la, eŋu mekɔ o, eɖi fɔ, ne menya o gɔ̃ hã.3 Alo ne eka asi ame fe nu makɔmakɔ aɖe ŋu, nu sia nu si ŋu mekɔ o+ si ana eŋu makɔ o la ŋu le manyamanya me, eye wòva nya emegbe la, eɖi fɔ.4 “‘Alo ne ame* aɖe mebu nuwo ŋu nyuie hafi ka atam be yeawɔ nane o, eɖanye vɔ̃ alo nyui o, nu ka ke fe atam wòka o, evɔ menya o, gake wòva dze sii emegbe be yewɔe eŋumabumabui la, ekema eɖi fɔ.*+5 “‘Eye ne ame aɖe ɖi nu siawo dometɔ ɖeka fe fɔ la, ekema wòaʋu nu vɔ̃ la me.+6 Eye wòalé alẽnɔe alo gbɔ̃nɔe tso efe lãha me vɛ na Yehowa le vo si wòda heɖi fɔ la ta,+ be woatsɔ asa nuvɔ̃vɔe. Eye nunɔla la alé avu ɖe eta le efe nu vɔ̃ la ta.7 “‘Ke ne mate ŋu ana alẽ o la, ekema wòatsɔ akpakpa* eve alo ahɔnɛvi eve+ ava sa fɔɖivɔ na Yehowa ɖe nu vɔ̃ si wòwɔ la ta: netsɔ ɖeka sa nuvɔ̃vɔ, eye wòatsɔ evelia asa numevɔ.+8 Atsɔ wo ava nunɔla la gbɔ, eye nunɔla la natsɔ esi woatsɔ asa nuvɔ̃vɔe la asa vɔ gbã; atso veme nɛ, gake maɖe ta le enu o.9 Eye wòahlẽ nuvɔ̃vɔsalã la fe ʋua fe ɖe ɖe vɔsamlekpui la ŋu, ke wòaɖuɖu ʋu susɔea ɖe vɔsamlekpuia te.+ Nuvɔ̃vɔsa wònye.10 Eye wòatsɔ evelia asa numevɔ ɖe ɖoɖo si nu wowɔnɛ ɖo la nu;+ eye nunɔla la nalé avu ɖe amea ta le nu vɔ̃ si wòwɔ la ŋuti, eye woatsɔe akee.+11 “‘Ke ne mate ŋu ana akpakpa eve alo ahɔnɛvi eve hã o la, ekema wòatsɔ wɔ memee efa me mama ɖe ewo fe akpa ɖeka*+ ana ɖe nu vɔ̃ si wòwɔ la ta, be woatsɔ asa nuvɔ̃vɔe. Megakɔ ami ɖe edzi o, eye megatsɔ lifi da ɖe edzi o, elabena nuvɔ̃vɔsa wònye.12 Eye wòatsɔe ava nunɔla la gbɔ, eye nunɔla la naku asiʋlo ɖeka le eŋu wòanye kpɔɖeŋuvɔsa,* eye wòatsɔe akɔ ɖe Yehowa fe dzovɔsawo dzi ado dzudzɔ ɖe vɔsamlekpui la dzi. Nuvɔ̃vɔsa wònye.13 Eye nunɔla la nalé avu nɛ ɖe efe nu vɔ̃ si wòwɔ la ta, eɖanye nu vɔ̃ siawo dometɔ kae wòwɔ o, eye woatsɔe akee.+ Vɔsanu susɔea azu nunɔla la tɔ+ abe ale si wòle le nuɖuvɔsa la gome ene.’”+14 Yehowa gagblɔ na Mose be:15 Ne ame* aɖe mewɔ nutefe o, le esi wòɖe ŋu ɖi wɔ nu vɔ̃ ɖe Yehowa fe nu kɔkɔewo ŋu ta la,+ ekema wòatsɔ agbo si sɔ blibo, si fe home anye klosalo sekel* siwo sɔ ɖe tefe kɔkɔe la fe sekel nu*+ la, asa fɔɖivɔ na Yehowa.+16 Eye wòaɖo nu vɔ̃ si wòwɔ ɖe kɔkɔefea ŋu la tefe ahatsɔ home la me mama atɔ̃ fe ɖeka akpee.+ Netsɔe na nunɔla la, ne nunɔla la natsɔ fɔɖivɔsa fe agbo la alé avu ɖe eta,+ eye woatsɔe akee.+17 “Eye ne ame* aɖe wɔ nu vɔ̃ le esi wòwɔ nu siwo ŋu Yehowa de se ɖo be woagawɔ o la dometɔ aɖe le manyamanya me gɔ̃ hã la, eɖi fɔ, eye woabia akɔntae le vo si wòda la ŋuti.+18 Eye wòatsɔ agbo si sɔ blibo tso efe alẽha dome ava nunɔla la gbɔ be woatsɔ asa fɔɖivɔe, efe home la nasɔ ɖe esi woɖo la nu.+ Eye nunɔla la nalé avu ɖe eta le vo si wòda le manyamanya me la ta, eye woatsɔe akee.19 Fɔɖivɔsa wònye. Yehowa ŋue wòwɔ nu vɔ̃ ɖo heɖi fɔ.


text:
Kpɔɖeŋudzeɖonyawo
GBETAKPƆXƆ
Nyabiase: Ðe mawudɔlawo li ŋutɔŋutɔa?
Mawunyakpukpui: Ps 103:20
Nya Si Nàgblɔ: Gbetakpɔxɔ sia fo nu tso nu si Biblia gblɔ tso mawudɔlawo kple ale si wokpena ɖe mía ŋu la ŋu.
FIA NYATEƑEA
Nyabiase: Ðe dzɔdzɔmeŋutinunya tsi tre ɖe Biblia ŋua?
Mawunyakpukpui: Yes 40:22
Nyatefea: Nya siwo Biblia gblɔ tso dzɔdzɔmeŋutinunya ŋu la de pɛpɛpɛ.
HAMEA ƑE KPEKPEWO ƑE AMEKPEGBALẼVI (inv)
Nya Si Nàgblɔ: Medi be makpe wò nàva se Biblia me nufo aɖe femaxee. Woafo nufoa le míafe Fiaɖufe Akpata me, afi si míedea ta agu le. [Tsɔ amekpegbalẽvia ɖeka nɛ, fia afi si gamea kple tefea le le agbalẽvia dzi lae, eye nàyɔ nufoa fe tanya nɛ.]
Nyabiase: Ède Fiaɖufe Akpata aɖe me kpɔa? [Ne asɔ la, ɖe video si nye Nu Kawoe Yia Edzi Le Fiaɖufe Akpata Me?]
ŊLƆ WÒ ŊUTƆ WÒ DZEÐONYA ÐI
Nɔ te ɖe kpɔɖeŋudzeɖonyawo dzi nàdzra wò ŋutɔ wò dzeɖonya ɖo.


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ October 2017
Kpɔɖeŋudzeɖonyawo
Nyɔ! fe kpɔɖeŋudzeɖonya kple ale si míafia nyatefe si ku ɖe ale si míaɖee afia be míelɔ̃ Mawu ŋu. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
Daniel Ƒe Nyagblɔɖia Gblɔ Mesia Ƒe Vava Ði
Daniel ta 9 lia fo nu tso Mesia la fe vava ŋu tsitotsito. Nudzɔdzɔ bubu kawo hã ŋue nyagblɔɖi sia fo nu tsoe?
KRISTOTƆWO ƑE AGBENƆNƆ
Ale Si Nàwɔ Anye Biblia Srɔ̃la Dovevienu
Ne èdoa vevie Biblia sɔsrɔ̃ la, akpe ɖe ŋuwò nàwɔ nutefe le nɔnɔme sesẽwo me. Gake afi kae nàdze egɔme tsoe?
NU XƆASI SIWO LE MAWU ƑE NYA LA ME
Yehowa Kpɔ Ale Si Nuwo Ava Nɔ Na Fiawo Do Ŋgɔ
Yehowa na nyagblɔɖila Daniel gblɔ ale si fiaɖufewo kple fiawo ado eye woamu la ɖi.
NU XƆASI SIWO LE MAWU ƑE NYA LA ME
Edzɔa Dzi Na Yehowa Ne Míeɖe Lɔlɔ̃ Vavã Fia—Ðe Wòdzɔa Dzi Na Wò Hã?
Nu kae ʋãa ame wòɖea lɔlɔ̃ vavã fia? Nu kae míate ŋu asrɔ̃ tso Hosea kple srɔ̃a mawɔnutefe Gomer fe kpɔɖeŋua me?
NU XƆASI SIWO LE MAWU ƑE NYA LA ME
Tsɔ Wò Nu Nyuitɔ Kekeake Na Yehowa
Ne ètsɔ wò nu nyuitɔ kekeake na Yehowa la, edzea eŋu eye wòɖea vi na wò ŋutɔ. Nu kae Yehowa buna be enye vɔsa nyuitɔ kekeakewo dometɔ ɖeka?
KRISTOTƆWO ƑE AGBENƆNƆ
Nɔ Agbe Wòakafu Yehowa!
Nunana xɔasie agbe nye. Míedzea agbagba zãa míafe ŋutetewo kple aɖaŋu siwo le mía si tsɔ dea bubu Yehowa, Agbenala la ŋu eye míekafunɛ.
NU XƆASI SIWO LE MAWU ƑE NYA LA ME
“Mia Viŋutsuwo Kple Mia Vinyɔnuwo Agblɔ Nya Ði”
Mɔ ka nue míate ŋu akpe asi ɖe amesiaminawo ŋu le wofe nyagblɔɖidɔa wɔwɔ me?


text:
Meɖe kuku, esiwo nye Nubabla Yeye la me gbalẽ siwo nàte ŋu ase bɔbɔe. Akpe nawò toɖoɖoe.
Nyanyuie gbalẽ eneawo
- Nyanyui la abe ale si Mateo ŋlɔe ene
- Nyanyui la abe ale si Marko ŋlɔe ene
- Nyanyui la abe ale si Luka ŋlɔe ene
- Nyanyui la abe ale si Yohanes ŋlɔe ene
Paulo fe agbalẽ si wòŋlɔ ɖo ɖe Hameawo
- Romatɔwo fe Agbalẽ
- Korintotɔwo fe agbalẽ gbãtɔ (I)
- Korintotɔwo fe agbalẽ Evelia (II)
- Paulo fe agbalẽ si wòŋlɔ na Galatiatɔwo
- Paulo fe agbalẽ si wòŋlɔ na Efesotɔwo
- Paulo fe agbalẽ si wòŋlɔ na Filipitɔwo
- Paulo fe agbalẽ si wòŋlɔ na Kolosetɔwo
- Paulo fe agbalẽ gbãtɔ si wòŋlɔ na Tesalonikatɔwo
- Paulo fe agbalẽ Evelia si wòŋlɔ na Tesalonikatɔwo
- Timoteo fe agbalẽ gbãtɔ
- Timoteo fe agbalẽ evelia
- Tito fe agbalẽ
- Filemo fe agbalẽ
- Yakobo fe agbalẽ
- Petro fe agbalẽ I
- Petro fe agbalẽ II
- Yohanesfe agbalẽ I
- Yohanesfe agbalẽ II
- Yohanesfe agbalẽ III
- Yuda


text:
Le Eʋedukɔ ŋutinya sia nu la, anyo na Eʋevi ɖe sia ɖe be wònya afi si tututu Eʋeawo tso hafi va kaka ɖe Ghana,Togo kple Daŋume fe dziehe Atlãtika fukpo la dzi va se ɖe egbe.
Afi ka tututu Eʋeawo dzɔ tso koŋ. Nya sia nye nyahehe si ŋu ame geɖewo nɔ sreɖi dzem le va se ɖe egbe.
Medi be maɖo ŋku edzi nàwò be dukɔ ɖe sia ɖe ɖo efe ŋutinya, eye eyae wɔa dukɔ la. Ale Eʋedukɔ kple efe dekɔnuwo yia sɔsɔ ge kple Israel-viwo tɔ kloe.
Dziyiyi la gbɔna.....
Esia tso Osɔfo DOSSOU-KOFFI Yawo gbɔ abe ŋgɔdonya ene.


text:
Tiatia Si Mewɔ Le Nye Ðevime
Ƒe ewo pɛ koe mexɔ le fe 1985 me esime ɖevi siwo wokplɔ tso Cambodia la dometɔ aɖewo va míafe suku le Columbus, Ohio, U.S.A. Ðeviawo dometɔ ɖeka doa Eŋlisigbe ɖekaɖeka. Ezã nɔnɔmetatawo tsɔ gblɔ nu dziŋɔ siwo dzɔ le wo de, siwo me wowɔ funyafunya amewo hewu amewo le, kple ale si ame aɖewo te ŋu si le enu la nam. Mefaa avi le zã me ne meɖo ŋku ɖevi mawo dzi. Medi be magblɔ Paradiso kple tsitretsitsi fe mɔkpɔkpɔa ŋu nya na wo, gake womese Eŋlisigbea o. Togbɔ be ɖevi koe menye hã la, medi vevie be masrɔ̃ Cambodiagbe ale be mate ŋu afia nu nye sukuhatiwo tso Yehowa ŋu. Nyemenya be tiatia ma si mewɔ ɣemaɣi la ava kpɔ ŋusẽ gã aɖe ɖe dzinye le etsɔme o.
Cambodiagbe sɔsrɔ̃ mele bɔbɔe o. Zi eve sɔŋ meɖoe be mana ta. Gake Yehowa de dzi fo nam to dzinyelawo dzi. Le fe aɖewo megbe la, nye nufialawo kple nye sukuhatiwo nɔ nya fom ɖe nunye be mawɔ tiatia si ana makpɔ dɔ gã aɖe awɔ. Gake medi be mazu mɔɖela boŋ, eya ta le sekɛndrisuku la, metia sukunusɔsrɔ̃ si ana makpɔ dɔ si maxɔ ɣeyiɣi geɖe o ale be mate ŋu aɖo nye taɖodzinua gbɔ. Mewɔ ɖoɖo nye kple mɔɖela aɖewo míeyina ɖaɖea gbefã ne mekpã le suku. Azɔ hã mefiaa nu sukuvi siwo le Eŋlisigbe srɔ̃m la le afe me, eye esia nye tiatia si va ɖe vi nam ŋutɔ emegbe.
Esi mexɔ fe 16 la, mese be Cambodiagbedolawo fe fufofo aɖe le Long Beach, California, U.S.A. Meɖi tsa yi afi ma, eye mesrɔ̃ Cambodiagbe xexlẽ. Esi medo le suku teti ko la, medze mɔɖeɖedɔa gɔme, eye meyi edzi nɔ gbefã ɖem na Cambodiatɔ siwo le míafe nutoa me. Kaka maxɔ fe 18 la, menɔ ʋuʋu yi Cambodia ŋu bum. Cambodia gakpɔtɔ nye afɔkutefe ɣemaɣi ya, gake menyae be ame miliɔn ewo siwo le afi ma la dometɔ ʋɛ aɖewo koe se Fiaɖufeŋutinya nyuia kpɔ. Ɣemaɣi la, hame ɖeka si me gbefãɖela 13 le koe nɔ dukɔ bliboa me. Meɖi tsa yi Cambodia zi gbãtɔ esi mexɔ fe 19. Ƒe eve megbe la, metiae be maʋu aɖatsi afi ma. Mewɔa dɔ ŋkeke aɖewo abe gbegɔmeɖela kple Eŋlisigbefiala ene tsɔ kpɔa ɖokuinye dzi le gbefãɖeɖedɔa me. Esi feawo va nɔ yiyim la, mekpɔ srɔ̃nyɔnu si fe taɖodzinuwo sɔ kple tɔnye. Míekpe ɖe Cambodiatɔ geɖe ŋu wotsɔ wo ɖokuiwo ɖe adzɔgbe na Mawu. Esia nana míekpɔa dzidzɔ geɖe.
Yehowa ‘na nu siwo nye dzi di lam.’ (Ps. 37:4) Nusrɔ̃lawɔwɔdɔae nye agbemedɔ si naa dzidzeme ame wu. Le fe 16 siwo metsɔ nɔ Cambodia-dukɔa me me la, Yehowa subɔla 13 siwo nɔ afi ma dzi ɖe edzi zu hame 12 kple fufofo 4 fifia!


text:
Fo Atsu ge le ati dzi
FO ATSU GE LE ATI DZI🌼
Gbe ɖeka ɣetrɔ la, Senyo kple Foli tso suku yina afe me. Esi woɖo agble aɖe to la, wose nane ge gbi le agble la me.
Senyo bia Foli be: 'Foli, nuke ge gbi nenema?'
Foli: Maŋgoe
Senyo: Mangoe ge gbi nenema? Menye maŋgoe o.
Foli: Maŋgoe. Maŋgoe. Va miyi ɖakpɔe ɖa.
Wofu du yi tefea. Woakpɔ kasia, Fo Atsu enye esi le anyigba. Ege tso maŋgoti dzi. Emlɔ anyigba kpoo. Ewɔ abe ɖe wòku ene. Ɖeviawo vɔ ŋutɔ.
Foli be: 'Senyo, midzo, midzo. Va mi dzo la. Va misi dzo!'
Senyo be: 'Ao. Na miyi ɖayɔ amewo vɛ.'
Enumake Senyo kple Foli si du yi afe me ɖayɔ amewo. Amewo hã dze mɔ enumake. Wova ɖo agblea me. Wo kpɔ Fo Atsu le anyigba. Eli kpoo. Enumake wokɔe. Wokɔe ɖɔɖɔɖɔ elabe efe ata ɖeka ŋe. Wokɔe yi lɔrimɔ to. Ata si ŋe la nɔ evem ŋutɔ.
Etefe medidi o, lɔri aɖe va tɔ. Wokɔ Fo Atsu de eme. Ata si ŋe la ga nɔ evem ko. Enɔ avi fam. Amesiwo nɔ afima la dometɔ geɖewo hã nɔ avi fam. Senyo kple Foli hã nɔ avi fam. Ʋua ho. Ekɔ Fo Atsu yi atikewɔfe.
Etefe medidi o, woɖo atikewɔfe la. Wokɔ Fo Atsu ɖɔɖɔɖɔ mlɔ anyigba. Woyɔ dɔkta vɛ. Ɖɔkta la na wokɔ dɔnɔ la mlɔ aba dzi. Egblɔ na wo be efe lãme le sesê ge. Kpɔ dɔnɔ la gbɔ enumake. Ena atikee eye wòna womlɔ anyi kpoo.
Fo Atsu nɔ atikewɔfe la ɣleti eve. Amewo va kpɔnɛ ɖa enuenu. Amesiwo va kpɔnɛ ɖa la dometɔ aɖewo tsɔa aŋuti vanɛ. Ɖewo tsɔa akɔɖu vanɛ. Ke ɖewo hã va kpɔnɛ ɖa kple asi fuflu. Le ɣleti ɖeka megbe la, efe ata ɖeka si ŋe la ɖɔ ɖo vie. Le ɣleti eve megbe la, efe lãme sê keŋ. Ale dɔkta la ɖe asi le eŋu. Esi Fo Atsu va ɖo afe me la, zi tɔ. Ame geɖe do vivi ɖe eŋu. Senyo kple Foli hã do vivi ɖe eŋu. Amesiame kpɔ dzidzɔ be efe lãme sê keŋ.
Gbe ɖeka la, Fo Atsu wu koklo, dɔku, kpakpaxe, kple tsaxe. Dadaa fo detsi viviwo eye wòɖa nu zã. Eyɔ amewo wova ɖu nu. Senyo kple Foli hã va ɖu ɖe. Esi wo ɖu nua vɔ la, Fo Atsu tsɔ nubablɛ aɖe na Senyo. Etsɔ nubablɛ ɖeka na Foli hã. Nunana nyuiwo sɔŋ nɔ nubablɛ siawo me. Ɖeviawo dometɔ ɖesiaɖe kpɔ dzidzɔ le efe nunana la ŋu. Ɖevi nyui xɔa nunana nyui.


text:
2 Corinthiens
PAULO ƑE AGBALẼ EVELIA SI WOŊLɔ NA KORINTOTɔWO
Kpɔkplɔyiɖeme:
Pauloe nye ame si ŋlɔ Korintotɔwo fe agbalẽ evelia hã. Gbefãɖeɖe
Kristo hea fukpekpewo vaa ame dzii. Nenema ke wònɔ na Paulo hã.
Wodo vloe, foe, dee gaxɔ me eye ku gɔ̃ hã do ŋɔdzi nɛ ɣeaɖewoɣi. Ke
dzi meɖe le efo o. Korinto kristotɔ aɖewo tsɔ nya aɖewo ɖe Paulo fe
ŋusẽ kple nufiafia ŋuti. Paulo ŋlɔ efe nuɖenyawo ɖe agbalẽ sia me eye
wòɖe efe dzidzɔkpɔkpɔ fia esime ame siwo tsi tsitre ɖe eŋu la va se
wo ɖokuiwo gɔme eye wowɔ ɖekpa kplii. Agbalẽ sia he akɔfafa geɖe
vɛ na kristotɔ siwo nɔ Korinto.
Emenyawo:
1. Kpɔkplɔyiɖeme, 1:1-11
2. Paulo fe ɖokuitaʋiʋli, 1:12-7:4
3. Tomefafa va Korintotɔwo kple Paulo dome, 7:5-16
4. Mawu fe amenuveve na wo, 8:1-9:15
5. Paulo fo nu tso efe apostolonyenye kple efe ŋusẽ ŋu, 10:1-13:10
6. Yayra kple ŋusẽdoamenyawo, 13:11-14
1 Nɔvinye lɔlɔ̃tɔ siwo le Korinto, agbalẽ sia tso nye Paulo, ame si Mawu ŋutɔ
tia be manye Afetɔ Yesu Kristo fe dɔla kple nɔvinye Timoteo gbɔ na mi. Míele
agbalẽ sia ŋlɔm na miawo ɖeɖe ko o, ke boŋ míele eŋlɔm na nɔvi siwo hã le Akaya
blibo la katã. 2 Mawu, mía Fofo kple Afetɔ Yesu Kristo fe amenuveve kple ŋutifafa
nagbã go ɖe mia dzi duu. 3 Woakafu Mawu ame si nye mía Afetɔ Yesu Kristo Fofo,
nublanuikpɔkpɔ Fofo kple akɔfafa katã fe Mawu la, 4 ame si fa akɔ na mí le míafe
xaxawo katã me, ale be míawo hã míate ŋu afa akɔ na ame siwo le xaxa me kple
akɔfafa si míawo ŋutɔ míexɔ tso Mawu gbɔ. 5 Abe ale si Kristo fe fukpekpewo gena
ɖe míafe agbemee ene la, nenema kee to Kristo me míafe akɔfafa hã gba goe. 6 Ne
míexaxa la, miawo fe akɔfafa kple ɖeɖe tae; ke ne wofa akɔ na mí la, miawo fe
akɔfafa tae, esia dea dzigbɔgbɔblewuu miame be miawo hã mietea ŋu kpea fu siwo
miekpena. 7 Míafe mɔkpɔkpɔ na mi like goŋgoŋgoŋ, elabena míenyae bena, abe ale
si miekpɔ gome le míafe fukpekpewo me ene la, nenema ke miakpɔ gome le míafe
akɔfafa hã me.
8 Nɔvi lɔlɔ̃tɔwo mebu be ele be magblɔ fu siwo míekpe le Asia la na mi.
Wofo mí eye wowɔ fu mí ale gbegbe be míawo ŋutɔ gɔ̃ hã míebumɔkpɔkpɔ ɖe sia ɖe
be míatsi agbe. 9 Míebu be míele kuku ge elabena míekpɔ be wɔna aɖeke meganɔ
mía ŋu o gake míetsɔ nu sia nu gblẽ ɖe Afetɔ si tea ŋu wɔa nu sia nu eye wòfɔa ame
kukuwo gɔ̃ hã tso yɔdo me la sime. 10 Vavã, Mawu ɖe mí tso ku dziŋɔ aɖe sime, ale
míetsɔ míafe mɔkpɔkpɔ da ɖe edzi be aɖe mí tso fukpekpe ɖe sia ɖe me ɖaa. 11 Eya
ta mi katã miwɔ ɖeka ne miado gbe ɖa ɖe mía ta vevie. Zi ale si miedo gbe ɖa eye
mieɖe kuku ɖe mía ta la, zi nenema ke miagada akpe na Afetɔ la ɖe efe ŋuɖoɖo si na
be míenɔ dedie la ta.
Tɔtrɔ va Paulo fe ɖoɖowo me
12 Ke míawo hã, adegbe si míefona lae nye be, míeléa mía ɖokuiwo nyuie le xexe
sia me, eye le mia dome hã la, míezɔna le dzitsinya kɔkɔe nu, míewɔ mía ɖokuiwo
dzadzɛ eye míetoa nyatefe le nu sia nu me. Ke menye míawo ŋutɔ fe ŋusẽ mee
míewɔ esiawo le o, ke boŋ wo katã tso Afetɔ la gbɔ. 13 Elabena míeŋlɔ nya bubu
aɖeke na mi, si miate ŋu axlẽ alo ase egɔme o. Mele mɔ kpɔm be 14 abe ale si miese
míafe nya gɔme afã kple afãe ene la, miava se egɔme blibo ale be miate ŋu afo
adegbe le mía ŋu abe ale si míafoe le mia ŋu le Afetɔ Yesu fe ŋkeke la dzi ene. 15
Esi meka ɖe miafe nugɔmesese dzi tae medi be mava mia gbɔ gbã le nye mɔzɔzɔ me,
ale be miagaxɔ yayra ɖe yayra dzi. 16 Tso mia gbɔ la, mayi Makedonia eye ne metrɔ
tso Makedonia la magava to mia gbɔ ale miado mɔm ne medzo yina Yudea.
Nu si he apostoloa fe vava ɖe megbe
17 ɖewohῖ mianɔ biabia be, ɖe metrɔ ɖoɖo si mewɔ gbã la alo ɖe mele nu wɔm abe
xexeametɔ siwo menya Kristo o la ene, ame siwo ne, nya lae nye “ẽ” la, wogblɔna
be “ao” hã? 18 Gbeɖe, mele eme nenema o. Abe ale si Mawu nye nyatefetɔ ene la,
nyemenye ame ma fomevi o. Nye “ẽ” nye “ẽ”.
19 Elabena Mawu fe Vi, Yesu Kristo, ame si ŋu nye Paulo, Silvano kple
Timoteo míeɖe gbefã le na mi la, menye ame si ne nya lae nye “ẽ” la, wògblɔ be
“ao” o. Afetɔ Yesu Kristo wɔna ɖe nu sia nu si wògblɔ la ko dzi. 20 Afetɔ Yesu
Kristo kpɔna hã be Mawu fe ŋugbedodo ɖe sia ɖe va eme pɛpɛpɛ. Ne ŋugbedodoawo
wu akpe nanewo hã la, wovaa eme na mí to Kristo dzi hena Mawu fe kafukafu. 21
Medi be wòanɔ susu me na mi bena, Mawue wɔ mí kple miawo hã bena míezu
kristotɔ vavãwo eye wòtia mí abe efe apostolowo ene be míaɖe gbefã nyanyui
la. 22 Eya ame si de dzesi mí abe viawo ene, eye wòtsɔ Gbɔgbɔ Kɔkɔe la de míafe
dziwo me abe kpeɖodzi ene be míenye etɔwo eye abe nu siwo wòle míana ge la fe
akpa gbãtɔ ene.
23 Azɔ la, meyɔ Mawu tso nye dzime ke abe ɖase ene bena nu si gblɔm mele
na mi la enye nyatefe tututu; susu si ta nyemeva mia gbɔ haɖe o lae nye be nyemedi
be mava ka mo na mi eye mawɔe be miaxa nu o. 24 Menye ɖe míegale
amegã ɖum ɖe mia dzi hele se dem na mi tso nu si ke miaxɔ ase la ŋuti o, elabena
mienya nu si dze be miaxɔ ase, eyae nye Kristo ame si dzi miexɔ se hã. Togbɔ be ne
meva la nyemate ŋu akpe ɖe mia ŋuti, adzi míafe xɔse ɖe edzi o, elabena miafe xɔse
sɔ gbɔ xoxo hã la, medi be mawɔ nane si ado dzidzɔ na mi ne meva, menye be mana
mialé blanui o.
2 Ke azɔ la, nye ŋutɔ meɖoe be nyemagava mia gbɔ kple nu si agahe nuxaxa vɛ
na mi o. 2 Elabena ne megade nuxaxa miafe dzi me la, miete ŋu le dzidzɔ do ge nam
le mia gbɔnɔnɔ me o; evɔ ame bubu aɖeke hã meli si ado dzidzɔ nam tsɔ wu miawo
o. 3 Esia tae meŋlɔ agbalẽ ma na mi ale be miaɖɔ nuwo ɖo hafi mava, elabena
nyemedi be makpɔ naneke le mi ame siwo ŋu meɖoa ŋu ɖo be miado dzidzɔ geɖe
nam la ŋu si ade nuxaxa nye dzime o. Menyae nyuie bena ne meva mia gbɔ le
dzidzɔ me la ekema miawo hã miakpɔ dzidzɔ geɖe. 4 Nuxaxa kple veve geɖe nɔ nye
dzime, eye aɖatsiwo ge le mo nam gɔ̃ hã le agbalẽ ma ŋɔŋlɔ me, eye menye ɖe
meŋlɔ agbalẽ la be mana miaxa nu o, ke boŋ meŋlɔe be mana miadze si nu
masɔmasɔ siwo le edzi yim le mia gbɔ kple ale si melɔ̃ mii vevie.
5
Tsɔtsɔ ke na vɔ̃wɔla
5 Ne ame aɖe he nuxaxa vɛ la, menye nyee wòdo nuxaxa na o ke boŋ mi katãe, mele
egblɔm alea be nyemagate gbe ɖe dzi fũu o. 6 Eya ta tohehe si ame akpa gãtɔ da ɖe
nenem me sia dzi la sɔ gbɔ nɛ. 7 Azɔ ele be miatsɔ efe nu vɔ̃wo kee eye miafa akɔ
nɛ. Ne menye nenema o la, ase veve eye dzi aɖe le efo ale gbegbe be wòatrɔ ɖa tso
nyatefe la gbɔ. 8 Meɖe kuku na mi, miɖee fiae azɔ be miegalɔ̃e pɛpɛpɛ abe tsã ene. 9
Meŋlɔ agbalẽ ma na mi be makpɔe ɖa be, miele klalo awɔ ɖe nye ɖoɖowo dzi eye be
makpɔe ɖa be toɖoɖo gbɔgbɔ le mia me mahã? 10 Nu si mietsɔ ke ame aɖe la, nye
hã metsɔe kee, eye edze be nye hã matsɔe ke le Afetɔ Yesu Kristo fe ŋusẽ me hena
miafe nyonyo ko. 11 Susu bubu si ta wòdze be miatsɔ nu vɔ̃ ake amewo lae nye be
miaxe mɔ na Satana be wòagaɖu mia dzi ahe tɔtɔ va mia dome o, elabena mí katã
míedze si ale si wòdi be yeade zitɔtɔ hamewo dome.
Nubabla Yeyea fe apostolowo
12 Esi meva Troa be magblɔ Kristo fe nyanyui la le afi ma la, mekpɔ be Afetɔ la
ŋutɔ ʋu mɔ nam be dɔ la nayi edzi nyuie. 13 Gake metsi dzi le ɖokuinye me, elabena
nyemekpɔ nɔvinye lɔlɔ̃tɔ Tito le afi ma o, gawu la nyemenya afi si wònɔ kple nu
siwo nɔ dzɔdzɔm ɖe edzi o. Medo taflatse na Troatɔwo eye medzo le afi ma heyi
Makedonia.
14 Ke akpe na Mawu be to nu si Kristo wɔ me la míekpɔ dziɖuɖu eye
míekaka nyanyui la abe ami ʋeʋẽ si ʋẽna lililῖ ene ɖe amewo dome le afi sia afi si
6
míeyi. 15 Elabena Mawu wɔ mí míezu ami si ʋẽna lililῖ la eye Kristo fe ʋeʋẽ lililῖ si
wòtsɔ de mía me la kaka ɖe ame siwo katã kpɔ xɔxɔ kple ame siwo mekpɔe o siaa
dome. 16 Nunana nyui si Kristo tsɔ na mí la ɖi ku fe ʋeʋẽ na ame siwo le tsɔtsrɔ̃m.
Ke le ame siwo xɔ Kristo dzi se ya gbɔ la, míenye ʋeʋẽ lililῖ si naa agbe. Azɔ biabia
lae nye be, ame ka ŋu ŋutete le be wòawɔ Afetɔ la fe dɔ siawo? 17 Míawo la míele
abe ame siwo tsɔ mawunya la ɖo ŋgonu hele amewo blem, le ga xɔm le wo si la ene
o. Esi wònye Mawue dɔ mí ta la, míefoa nu kple Kristo fe ŋusẽ la eye Mawu fe ŋku
le mía ŋu ɖaa.
3 Ke nya siwo meŋlɔ na mi la, ɖe wodze abe míele mía ɖokui kafum ena?
Míawo la míele abe aʋatsonufiala mawo siwo xɔa kafukafugbalẽwo tsoa amewo gbɔ
va nɔa mia fiam la ene o; míawo ya kafukafugbalẽ aɖeke mehiã mí o. 2 Fifia la ame
sia ame le afi sia afi kpɔe dze sii azɔ be Kristo to mia dzi wɔ dɔ nukutɔe le mia
dome, eye miezu ame yeyewo. Elabena miedzudzɔ agbe vlo nɔnɔ eye mieva nyatefe
fe kekeli la gbɔ, esia ɖeɖe si amewo kpɔ le mia ŋuti la nye agbalẽ blibo si woaxlẽ. 3
Amewo akpɔe be miezu agbalẽ si tso Kristo gbɔ to mía dzi. Menye agbalẽ si woŋlɔ
kple nuŋlɔti kple nuŋlɔtsi o ke boŋ esi wotsɔ Mawu gbagbe la fe Gbɔgbɔ ŋlɔe ɖe
miafe dziwo me, ke menye ɖe nuŋlɔkpewo dzi o.
4 Míele nya siawo gblɔm kple kakaɖedzi, elabena míeɖo ŋu ɖe Mawu ɖeka
hɔ̃ la ko ŋu to Afetɔ Yesu Kristo me be akpe ɖe mía ŋu be míawɔ ɖe nu sia nu si
míagblɔ la dzi. 5 Míawo la ŋusẽ aɖeke mele mía si si míate ŋu atsɔ awɔ nu siawo
katã o, ke míafe ŋusẽ kple dzidzedzekpɔkpɔ la tso Mawu gbɔ. 6 Mawu nye ame si de
7
dɔ sia asi na mí bena míaɖe gbefã nubabla yeye si wòwɔ be ame sia ame nakpɔ agbe
mavɔ la. Nubabla yeye sia to vovo sãa tso xoxoa si nye be ame nadze agbagba awɔ
ɖe Se Ewoawo dzi la gbɔ, ke yeyetɔe nye be míasubɔ Mawu le Gbɔgbɔ me. Elabena
Gbɔgbɔ lae gbɔa agbe ame, ke seawo ɖeɖe ko dzi wɔwɔ kplɔa ame yia ku me.
Nubabla Yeye la fe ŋutikɔkɔe
7 Enye nyatefe be Mose xɔ se siwo ɖeɖe dzi wɔwɔ hea ku vɛ la, le ŋutikɔkɔe gã aɖe
me. Eye esi wòtrɔ gbɔ va Israelviwo gbɔ kple seawo la, kekelẽ gã aɖe fo xlãe ale
gbegbe be efe amewo mete ŋu kpɔ efe ŋkume gɔ̃ o gake ŋutikɔkɔe ma nu va yi xoxo.
8 Ke azɔ la ɖe míakpɔ mɔ na dzidzɔ kple ŋutikɔkɔe geɖe wu le esime Gbɔgbɔ Kɔkɔe
la le amewo xɔm ɖe agbe le ŋkeke siawo me oa? 9 Ne ŋutikɔkɔe geɖe fo xlã se siwo
hea ku vɛ la, ekema ŋutikɔkɔe geɖe fũu ŋutɔe afo xlã nubabla yeye si Mawu wɔ si
kplɔa ame yia agbe mavɔ la me. 10 Le nyatefe me la ŋutikɔkɔe ma si klẽ tso Mose fe
ŋkume la menye naneke ne woatsɔ asɔ kple esi fo xlã Mawu fe nubabla yeye la o. 11
Eya ta ne nu xoxo si nu va yi la kpɔ ŋutikɔkɔe nenema la, ekema Mawu fe nubabla
yeye si hea agbe mavɔ vɛ la fe ŋutikɔkɔe la mele gbɔgblɔ me o, elabena eya anɔ anyi
tegbetegbe.
12 Esi míenya be nubabla yeye sia kple efe ŋutikɔkɔe la li tegbee ta la, dzika
metsoa mía fo o, eye míegblɔa nya la kple dzidefo. 13 Míawo ya la, míawɔ abe ale
si Mose wɔ esi wòtsɔ nu tsyɔ mo be Israelviwo nagakpɔ kekelẽ la kple ale si wonɔ
bubum le mo nɛ la ene o.
14 Va se ɖe egbe ŋkeke dzi la, menye Mose fo mo ko wotsyɔ nui o, ke boŋ
Israelviwo hã fe susuwo kple nugɔmesese dzie, elabena wogaɖoa dzi ɖe seawo ŋu
8
eye woxlẽnɛ ɖaa abe nu si ko me wofe mɔkpɔkpɔ le ene, evɔ wònye to Kristo
dzixɔxɔse me ko hafi woate ŋu adzo le vivitia me eye agbe fe kekeli la nadze na wo.
15 Eye va se ɖe fifia ne woxlẽ Mose fe Se Ewoawo la, wofe ŋkuwo meʋu o elabena
wobuna be seawo dzi wɔwɔ koe ana agbe yewo.
16 Ke gbe si gbe wo dometɔ aɖe trɔ tso efe mɔ vɔ̃wo dzi eye wòxɔ Kristo abe
Afetɔ ene la, ekema nu si tsyɔ mo nɛ ta wòle viviti me la ɖena ɖa enumake. 17 Afetɔ
la ŋutɔe nye Gbɔgbɔ si naa agbe wo eye afi si Afetɔa fe Gbɔgbɔ le ko la ablɔɖe vavã
hã nɔa afi ma. 18 Ke mí ame siwo katã xɔ Yesu Kristo abe Afetɔ ene eye míeɖo dzi
ɖe eya ɖeɖe ko ŋu la, nutsyɔnu aɖeke mele míafe mowo o eya ta míele abe ahuhɔ̃e si
ɖea Afetɔ la fe keklẽ kple ŋutikɔkɔe fῖana la ene. Eye zi ale si Kristo fe Gbɔgbɔ la le
dɔ wɔm le mía me la, etrɔa mí be míaɖi Kristo le efe ŋutikɔkɔe me.
Kesinɔnuwo le anyigoewo me
4 Mawu ŋutɔ fe nublanuikpɔkpɔ mee wòtso be wòtsɔ dɔ sia de asi na mí be
míaɖe gbefã dzimetɔtrɔ kple agbe yeye nɔnɔ na ame sia ame. Eya tae ɖeɖi metea mía
ŋu le ewɔwɔ me o. 2 Míeblua afɔ na Mawu fe nya la o, ke boŋ ale si ame geɖewo
nyae ene la, míetsia tsitre ɖe Mawu fe ŋusẽ me eye míegblɔa nyatefenya vavãtɔ la na
ame sia ame. Le Kristo me la, míeɖe vivitimenuwɔnawo kple ŋukpenanuwɔwɔwo
katã ɖa eye míegbe nu le alakpadada gbɔ helé nyatefe la ko me ɖe asi.
3 Eya ta ne Kristo fe nyanyui si míele gbefã ɖem la gɔmesese sesẽ na ame
aɖewo la, ekema ame siwo dze tsɔtsrɔ̃mɔ dzi la koe wòanɔ na nenema. 4 Satana ame
si le dzi ɖum le xexe vɔ̃ɖi sia me fifia lae gbã dzimaxɔsetɔwo fe ŋkuwo eye wòtsyɔ
9
nu wofe susuwo dzi. Ewɔ esia be womagakpɔ kekeli si tso nyanyui la me le
keklẽm ɖe wo dzi la eye woase nu si gblɔm míele tso Kristo si nye Mawu fe
ŋutikɔkɔe ŋu la gɔme o. 5 Menye mía ŋutɔ ɖokuiwo ŋutie míele gbefã ɖem le na mi
o, ke boŋ Afetɔ Yesu Kristo ŋutie, eye eya koe dze be míasubɔ. Nya siwo ko
míegblɔna tsoa mía ɖokuiwo ŋuti na mi koe nye be Kristo fe amedɔdɔwoe míenye ɖe
nu gã siwo wòwɔ na mí la ta. 6 Mawu ame si gblɔ be: “Kekeli neklẽ ɖe viviti me
la,” kee nye ame si klẽ ɖe míawo hã fe dzi me. To esia wɔwɔ me la, ena be míexɔ
kekeli la fe sidzedze, si nye efe ŋutikɔkɔe si klẽna tso Kristo me. 7 Ke kesinɔnu sia
le míasi le anyigoewo me, be wòaɖee fia be ŋusẽ triakɔ sia metso míagbɔ o, ke boŋ
Mawu gbɔe wòtso.
8 Womimi mí ɖo le go sia go me, gake womegbã mí o, míetɔtɔ gake dzi
meɖe le míafo o, 9 woti mía yome gake womegblẽ mí ɖi o, wofo mí fu anyi, gake
wometsrɔ̃ mí o. 10 Yesu fe ku le míafe ŋutilã me míele yiyimee gbe sia gbe, be
woaɖe Yesu fe agbe hã ɖe go le míafe ŋutilã me.
11 Elabena wotsɔ mí ame siwo le agbe la de asi na ku gbe sia gbe le Yesu ta,
be woaɖe efe agbe ɖe go le míafe ŋutilã si le kuku ge la me. 12 Eya ta, ku le dɔ wɔm
le mía me, gake agbe le dɔ wɔm le miawo me.
13 Esi míenya be Mawu tsɔa beléle tɔxɛ na mí ta la, míawo hã míeɖea gbefã
Kristo ame si dzi míexɔ se la kple dzidefo, abe ale si Psalmowoŋlɔla gblɔe ene be:
“Mexɔe se, eya ta mefo nu ɖo” la, nenema ke míawo hã míexɔe se eya ta míadzudzɔ
nufofo o. 14 Míenya be Mawu ame si fɔ Kristo ɖe tsitre tso ame kukuwo dome la,
afɔ míawo hã kple Kristo ɖe tsitre eye wòatsɔ mí kple miawo siaa nɛ. 15 Míafe
fukpekpe siawo katã nye viɖe geɖe na mi, eye zi ale si míeɖe gbefã Mawu fe
10
amenuveve sia na ame geɖewo eye wokpɔ gome le eme la zi nenema ke woatsɔ
kafukafu kple akpedada na Afetɔ la.
16 Esia tae ɖeɖi metea mía ŋu o eye míana ta o. Togbɔ be míafe ŋutilãwo le
gbɔdzɔgbɔdzɔm hã la, ŋusẽ si tso Afetɔ la gbɔ eye wòle mía me la, le tsitsim ɖe edzi
gbe sia gbe. 17 Xaxa kple fuwɔame siwo katã le mía dzi vam fifia la nu gbɔna yiyi
ge kpuie. Eye le esia tefe la, Mawu ana efe yayrawo kple ŋutikɔkɔe geɖe mí ɖaa tso
mavɔ me yi mavɔ me. 18 Susu sia tae míetsɔa nu siwo kpɔm míele fifia la dea tame
o. Ke boŋ míetsɔa míafe susuwo gblẽna ɖe nu siwo le Afetɔ la gbɔ, siwo ke míekpɔ
haɖe o la dzi. Elabena fukpekpewo katã nu ava yi kpuie, ke dzidzɔ si gbɔna tso
Afetɔ gbɔ la anɔ anyi tegbee.
Míafe nɔfe le dzifo
5 Míenyae bena ne wokaka míafe anyigbadzixɔ siwo nye míafe ŋutilãwo la,
Mawu ana ŋutilã yeye, makumaku mí le dzifo. Eye xɔ yeye siwo Mawu ana mí la
menye amegbetɔwo fe asinudɔ o, ke Mawu ŋutɔe tui. 2 Míele fu kpem ŋutɔ le míafe
anyigba dzi ŋutilã siawo me, eya tae wòle mía dzrom vevie eye míele mɔ kpɔm na
gbe sia gbe Afetɔ la atsɔ dzifoŋutilã yeyewo ava do na mí abe awu ene. 3 Elabena
menye gbɔgbɔme ko míanɔ o, ke boŋ Mawu ado awu na mí esi nye dzifoŋutilã la. 4
Zi ale si míegale anyigbadziŋutilã me ko la zi nenema ke míekpea fu siwo hea
hũɖeɖe kple vevesese vaa mía dzi. Menye ɖe míebe míadzo kaba le
anyighbadziŋutilã sia me o, ke boŋ míafe mɔkpɔkpɔe nye be Afetɔ la natsɔ dzifotɔ si
nye agbe la atsyɔ na mí, bena wòaɖu esi me míele fifia si gblẽna la dzi. 5 Mawu
11
ŋutɔe ɖoe be tɔtrɔ sia nava míafe agbenɔnɔ me eya tae wòtsɔ Gbɔgbɔ Kɔkɔe la de
mía me abe kpeɖodzinu ene.
6 Azɔ la míele mɔ kpɔm kple dzidefo na dzifoŋutilã yeye sia xɔxɔ. Míenyae
bena zi ale si míegale anyigbadziŋutilã me le afi sia la, míeɖo Afetɔ la gbɔ le dzifo
haɖe o. 7 Míenyae bena esiawo katã le eme vavã to xɔse me ke menye to nukpɔkpɔ
kple ŋku me o. 8 Ke dzidefo blibo le mía si eye wòdzroa mí gɔ̃ hã be míadzo le
anyigbadziŋutilã sia me aɖanɔ Afetɔ la gbɔ le efe ŋutikɔkɔe fe mavɔ la me. 9 Ke
míafe didi vevi enye be ne míele agbe le anyigbadziŋutilã sia me alo míele egbɔ le
dzifo la míawɔ efe lɔlɔ̃nu le nu sia nu me. 10 Elabena mí katã míava tsi tre ɖe Kristo
ŋkume gbe ɖeka, bena wòadrɔ̃ ʋɔnu mí eye wòadzro míafe agbenɔɣinuwɔnawo me
tsitotsito. Eye wòaxe fe na ame sia ame pɛpɛpɛ ɖe ale si wònɔ agbe le anyigba dzii
la nu. Ne èwɔ nu nyui la, àxɔ fetu nyui eye ne èwɔ vɔ̃ la, àxɔ fetu vɔ̃.
Krisoto fe amedɔdɔwo
11 Mawuvɔvɔ̃ si le mía me tae míeɖea gbefã eye míefoa dzimetɔtrɔ fe nya la ɖe
amewo katã nu be woava Afetɔ la gbɔ. Mawu ŋutɔ nya bena míele dɔ sia wɔm kple
dzimekɔkɔ; eye mexɔe se be miawo hã mienyae nenema tututu.
12 Menye mía ɖokui kafum míele alo menye mía ɖokui dom míele ɖe dzi o,
ɖe ko míedi be miada ɖe mía dzi abe ame siwo nye Afetɔ la fe amedɔdɔ vavãwo ene.
Eye miate ŋu atsɔ mí afo adegbee alo aɖo nya ŋu na nufiala alakpatɔ siwo le mia
dome, ame siwo fe susu koe nye be yewofe dzedzeme nanya kpɔ nyuie le amewo
gbɔ ko, ke wofe dziwo me do viviti tsiɖitsiɖi. 13 Ne nya siawo sese ɖi le miafe towo
me abe ɖe míafe susuwo da ene la, ekema le Mawu fe ŋutikɔkɔe la tae. Ke ne
12
miedze sii be míafe nyawo meɖi ame siwo fe tagbɔ tɔtɔ tɔ o la, ekema aɖe vi geɖe
na mi. 14 Menye mía ŋutɔwo fe viɖekpɔkpɔ tae míele nu sia nu si wɔm míele la
wɔm o; míele ewɔm elabena Kristo fe lɔlɔ̃ le mía kplɔm. Esi míexɔe se bena Afetɔ
Yesu Kristo ku ɖe mí katã ta la, ele be míawo hã míaxɔe se be míeku na agbe xoxo
siwo míenɔna tsã la. 15 Nu vevitɔ si ta Kristo ku ɖo lae nye be mí ame siwo le agbe
fifia eye míekpɔ gome le Mawu fe amenuvevenunana si nye agbe mavɔ la me la,
míaganɔ agbe na mía ɖokuiwo alo awɔ nu si dze mía ŋu o. Ele be míanɔ agbe na
Kristo ɖeka ko, ame si ku, ke Fofo la fɔe ɖe tsitre la, eye míawɔ nu si nye efe lɔlɔ̃nu
ko. 16 Eya ta tso fifia dzi heyina la migadrɔ̃ ʋɔnu ame aɖeke le ŋutilã nu be, ame sia
nye amegã alo bubume alo be nɔvi kristotɔ aɖe nye nu vɔ̃ wɔla o. Ŋku ma fomevie
míetsɔ kpɔ Kristoe tsã be enye vɔ̃wɔla. Gake fifia la meganye nenemae míegale
ekpɔmii o. 17 Ne ame aɖe xɔ Kristo abe efe Afetɔ ene la, Kristo tsɔa agbenɔnɔ yeye
dea amea me. Agbenɔnɔ vɔ̃ɖi xoxotɔ si wònɔna tsã la nu va yina, eye wòdzea agbe
yeye nɔnɔ gɔme.
18 Nu siawo katã tso Mawu dɔmenyotɔ la gbɔ, ame si gbɔ agbe míawo hã
eye wògawɔa mí etɔwoe to Kristo dzi. Mawu ŋutɔ tsɔ dɔ nyui sia de asi na mí be
míakplɔ ame bubuwo hã va egbɔe be wòakpɔ nublanui na wo eye woawɔ ɖeka kplii.
19 Gbefã si ko ɖem míele fifia lae nye be Mawu, to Kristo dzi le xexeame katã
kpem va eɖokui gbɔe. Màgaɖo ŋku amewo fe nu vɔ̃wo dzi azɔ o, ke boŋ àtsɔ wo ake
wo eye wòatutu wo ɖa keŋ. Nukunya siae wòde asi na mí be míagblɔ na amewo
katã. 20 Eya ta míawo la, Kristo fe amedɔdɔwoe míenye, eye Mawu le nu fom na mi
to mía dzi. Míeto Kristo dzi hele kuku ɖem na mi be ame sia ame nadzudzɔ nu vɔ̃
wɔwɔ eye wòaxɔ Mawu fe lɔlɔ̃ si wòna be ne wòawɔ ɖeka kplii. 21 Elabena Kristo
13
mewɔ nu vɔ̃ aɖeke o, gake be míawo míakpɔ agbe ta la, Mawu tsɔ míafe nu vɔ̃wo fe
agba dro ɖe eyama dzi. Eye wòtsɔ efe dɔmenyo kple amenuveve ɖo etefe na mí katã.
6 Esi mí kata míenye Mawu fe hadɔwɔlawo ta la, míele kuku ɖem na mi bena
migado vlo Mawu fe amenuveve la o. 2 Elabena Mawu gblɔ be, “Meɖo to wò le nye
amenuveɣi la, eye mekpe ɖe ŋuwò le xɔxɔgbe la.” Mele egblɔm na wò be fifi enye
amenuveɣi, kpɔ ɖa fifi enye xɔxɔgbe!
Paulo fe fukpekpe
3 Míedi be ame aɖeke nakpɔ vodada le dɔ si wɔm míele na Afetɔ la ŋu o.
4 Eya ta le xaxawo, hiãkamewo kple yometiti geɖewo me hã la míedoa dzi
eye míeɖea mía ɖokui fiana abe Mawu fe subɔla vavãwo ene. 5 Wofo mí eye wode
mí gaxɔ me, ame siwo lɔ veve helihelῖ ɖe dzime la tso ɖe mía ŋu kpɔ, míewɔ dɔ
sesῖe ale be ɖeɖi te mía ŋu kpɔ; míetsia zãdomadɔlɔ̃e eye dɔ wua mí. 6 Le nu sia nu
me la, míeɖea mía ɖokuiwo fiana abe mawuviwo ene eye míenɔa anyi le
dzadzɛnyenye me. Míegbɔa dzi ɖi eye míenyoa dɔme na ame sia ame. Ale si míedze
si Afetɔ lae ŋu míezɔna ɖo. Mawu fe Gbɔgbɔ Kɔkɔe la yɔ mí fũu eye míezɔna le eme
kple lɔlɔ̃ si me alakpa mele o. 7 Míezɔna le Mawu fe nyatefe kple efe ŋusẽ me, esi
nana be míekpɔa dziɖuɖu ɣesiaɣi. Eye ame dzɔdzɔewo fe aʋawɔnu siwo le nuɖusime
kple miame la le mía si.
8 Nenye be amewo de bubu mía ŋu alo do ŋukpe mí, nenye be wodzu mí alo
kafu mí eye wose nyatefe si gblɔm míele gake wogbe be yewomaxɔe o, eye wobu mí
14
abe alakpatɔwo ene hã la, Afetɔ la ko míanɔ agbe na.
9 Xexeametɔwo mebua mí ɖe naneke me o, gake Mawu ya nya mí nyuie.
Míele kudo nu ɣesiaɣi, gake kpɔɖa, míele agbe wu nu sia nu. Wode abi mía ŋu gake
mieku o. 10 Míafe dziwo sea veve ŋutɔ eye míeléa blanui, gake Afetɔ la tsɔa efe
dzidzɔ dea mía me. Míenye kesinɔtɔ le xexeamenuwo me o, gake míenaa
gbɔgbɔmenunana xɔasiwo. Míedzena abe ame siwo si naneke mele o la ene gake nu
sia nu nye mía tɔ to Kristo me.
11 Nɔvi Korinto hametɔ lɔlɔ̃awo, meʋu nye dzime faa gblɔ nu siwo le eme la
na mi. Míelɔ̃a mi ŋutɔ eya ta 12 míeɣla naneke ɖe mi o, ke boŋ míelɔ̃ mi tso dzi
blibo me gake ewɔ nuku ŋutɔ be mieʋu miafe dziwo me ɖe mía ŋu abe ale si míawo
míewɔe na mi ene o. 13 Azɔ la medi be mafo nu na mi abe vinye ŋutɔ ŋutɔwo ene.
Mina be miafe dɔme nakɔ ɖe mía ŋu, eye mialɔ̃ mí tso dzi blibo me abe ale si míelɔ̃
mii ene.
Migade ha kple dzimaxɔsetɔwo o
14 Migawɔ ɖeka kple ame siwo melɔ̃a Afetɔ la o. Ƒomedodo kae le xɔsetɔwo kple
dzimaxɔsetɔwo dome? Eye ale ke kekeli kple viviti ate ŋu anɔ tefe ɖekae le ɣeyiɣi
ɖeka me? 15 Ale ke Kristo si nye dzɔdzɔetɔwo fe fia kple Abosam si nye nu vɔ̃
wɔlawo fe fia la ate ŋu awɔ ɖekae? Eye ale ke kristotɔ hã ate ŋu awɔ ɖeka kple
Abosamtɔ? 16 Nenema ke mele be ɖekawɔwɔ aɖeke nanɔ gbedoxɔ kple trɔ̃xɔ dome
o. Míawoe nye Mawu gbagbe la fe gbedoxɔ, afi si wònɔna. Mawu ŋutɔ gblɔ bena,
“Manɔ ame siwo nye tɔnyewo la dome, mazɔ le wo dome. Manye wofe Mawu eye
woawo hã woanye nye dukɔ.” 17 Esia tae Afetɔ la gblɔ be, “Vinyewo mido go ɖa
15
le wo dome, eye miaɖe vovo ɖa tso wo gbɔ le nu sia nu me. Migade asi wofe nu si
wo ŋuti mekɔ o, alo nu foɖi siwo wowɔna la ŋuti o, ekema maxɔ mi abe tɔnyewo
ene; 18 manye mia Fofo eye miawo hã mianye vinye ŋutsuwo kple vinye nyɔnuwo.”
Paulo fe dzidzɔ
7 Ke azɔ nɔvinye lɔlɔ̃tɔwo esi Mawu do ŋugbe gã siawo na mí ta la, mina mía
dzudzɔ nu gbegblẽ wɔwɔ. Eye míate ɖa xaa tso nu siwo foa ɖi míafe ŋutilã kple
gbɔgbɔ la gbɔ, eye míanɔ agbe kɔkɔewo to Afetɔ la vɔvɔ̃ me, alé efe nyawo me ɖe
asi sesῖe.
2 Le míafe dɔwɔwɔ me kpli mi la míekplɔ ame aɖeke to mɔ tatra aɖeke dzi o,
míeba ame aɖeke alo gblẽ ame aɖeke fe naneke o eya ta miʋu miafe dziwo fe
ʋɔtruwo ne miaxɔ mí ɖe eme. 3 Nyemele esiawo gblɔm be matsɔ fɔbubu aɖeke ada
ɖe mia dzi o, elabena megblɔ va yi xoxo be mena tefe mi le nye dzi me tegbee be
manɔ agbe kpli mi eye maku hã kpli mi. 4 Meɖoa dzi ɖe mia ŋu ŋutɔ eye medana ɖe
mia dzi hã ŋutɔ eye togbɔ be nuxaxa kple vevesese geɖe le dzinye hã la, ne meɖo
ŋku mia dzi ko la, dzidefo ɖoa asinye eye dzidzɔ yɔa menye taŋtaŋtaŋ.
Nuxaxa si hea dzimetɔtrɔ vɛ
5 Míekpɔ ŋutifafa aɖeke esi míeva ɖo Makedonia o, fukpekpewo sɔŋ koe foxlã mí.
Amewo do dzre na mí to mɔ ɖe sia aɖe dzi, eye vɔvɔ̃ kple ŋɔdzi yɔ mía me fũu ŋutɔ.
6 Ke Mawu, ame si ŋutɔ dea dzi fo na ame siwo fo dzi ɖe le la, de dzi fo na míawo
hã esi Tito va ɖo mía gbɔ. 7 Menye esi wòva ɖo mía gbɔ dedie la ɖeɖe koe na be
16
míekpɔ dzidzɔ o, ke boŋ nya siwo keŋ wògagblɔ nam tso mia ŋuti tae; ale si miexɔe
nyuie, ale si wònye miafe didi be yewoakpɔm, eye ale si wove mi ŋutɔ be mele fu
geɖe kpem kple ale si miele klalo be yewoalé nu siwo mefia mi la ko me ɖe asi la,
na megli kple dzidzɔ. 8 Fifia la megavem be meŋlɔ agbalẽ sesẽ ma ɖo ɖe mi o, togbɔ
be mexa nu geɖe le eŋu le gɔmedzedzea me hã la, menya be miawo hã miexa nu
ɣeyiɣi kpui aɖe ko.
9 Azɔ la mekpɔ dzidzɔ manyagblɔ aɖe bena meɖo agbalẽ ma ɖe mi. Nyemele
dzidzɔ kpɔm bena miexa nu o, ke boŋ be agbalẽ la na miedzudzɔ agbe vlowo nɔnɔ
eye mieva Afetɔ la gbɔ. Mawu ŋutɔe to dzinye ŋlɔ agbalẽ ma na mi be miadzudzɔ nu
vɔ̃ wɔwɔ eya ta menye míawoe na miexa nu o.
10 Elabena ɣeaɖewoɣi la, Mawu nana míexaa nu be míadze si míafe nu vɔ̃wo
eye míadzudzɔ nu vɔ̃ɖi wɔwɔ eye míadi agbe mavɔ la. Ke ne ame aɖe menye kristotɔ
o gake wòxa nu vevie le eya ŋutɔ fe agbe vlo nɔnɔ ta gake metrɔ zu kristotɔ o la, ayi
dzo mavɔ me godoo le efe kugbe. 11 Miawo ŋutɔ mikpɔ nu si Mawu wɔ na mi to
agbalẽ si meŋlɔ na mi dzi la ɖa. Ena mieku kutri eye mietsi dzimaɖi be yewoatsri nu
vɔ̃ si ŋu mefo nu le na mi la wɔwɔ. Vɔvɔ̃ ɖo mi le nuwɔna ma ta eye miedi gɔ̃ hã be
mava kpe ɖe yewo ŋuti le nya sia me. Miehe to na ame siwo wɔ nu gbegblẽ sia hã
vevie, eye mieɖe mia ɖokui fia be miede nu si wòwɔ la dzi o. 12 Eya ta ɖe meŋlɔ
agbalẽa koŋ be Afetɔ la naɖe ale si melɔ̃na na mí la afia ke menye ɖe ŋutsu ma si xɔ
fofoa srɔ̃ alo fofoa si ŋu wòda vo ɖo la koŋ ta o.
13 Hekpe ɖe dzidefo si miena mí to lɔlɔ̃ si mieɖe fia mí la ŋu la, míegakpɔ
dzidzɔ geɖe hã le ale si miexɔ Tito kple nu nyui siwo katã miewɔ nɛ be efe dzi dze
eme la ta. 14 Hafi Tito nadzo le gbɔnye la, metsɔ mi fo adegbe nɛ eye
17
meɖi ɖase nyui le mia ŋuti nɛ, eye vavã miewɔ nu siwo megblɔ nɛ tso mia ŋuti la hã
nɛ. Abe ale si metoa nyatefe na mi le nu sia nu me ene la, nenema ke me gblɔ
nyatefe tso mia ŋuti na Tito hã. 15 Azɔ ne Tito hã ɖo ŋku ale si mieɖo toe le nu si
wòfia mi me, ale si mieɖe lɔlɔ̃ fiae kple ale si miexɔe kple dzi blibo dzi la, enana be
eya hã fe lɔlɔ̃ na mi gadzina ɖe edzi. 16 Ke esi menya be ɖekawɔwɔ kple lɔlɔ̃ gaɖo
mía dome azɔ la, ena be nye hã mekpɔ dzidzɔ blibo eye megaɖo ŋu ɖe mia ŋu le nu
sia nu me.
Makedoniatɔwo fe dɔmenyowɔwɔ
8 Azɔ la nɔviwo, medi be magblɔ nu siwo wɔm Mawu le, le Makedonia
hamewo me to efe amenuveve me la fia mi.
2 Togbɔ be wole fu geɖe kpem eye wonye ame dahewo hã la, wokɔ dɔme faa
eye wodzɔa nu kple dzidzɔ. 3 Mele ɖase ɖim le hame siawo ŋuti bena wodzea
agbagba dzɔa nu ŋutɔ eye wowɔnɛ wòwua ale si woate ŋui gɔ̃ hã kple dzi faa ke
menye ɖe metee ɖe wo dzi be woawɔe o. 4 Woɖe kuku na mí be míaxɔ yewo hã fe
nunana ale be yewo hã yewoakpɔ dzidzɔ be yewona kpekpeɖeŋu ame kɔkɔe siwo le
Yerusalem. 5 Esi fo wo katã ta eye wòwɔ nuku na mí lae nye be wotsɔ wo ɖokuiwo
na Kristo kple míawo hã eye wolɔ̃ be yewoaɖo to nya sia nya si míegblɔ na wo la.
Wowɔ esia kple dzidzɔ geɖe ŋutɔ. 6 Esia ta míebia tso Tito, ame si de dzi fo na mi le
yayra si le nunanadɔ si gɔme miedze me la, si be wòayi edzi ade dzi fo na mi be
miawu amenuvedɔ sia nu le mia dome. 7 Ale si miede ŋgɔ le xɔse, nufiafia, nunya,
vevidodo kple lɔlɔ̃ si mietsɔ na mí me la, nenema ke medi be mianye ame gbãtɔwo
18
le lɔlɔ̃nunanadɔ sia hã me. 8 Menye ɖe mele se dem na mi alo le mia dzi zim be
miawɔ nunana kokoko o, ke boŋ ale si wònye hame bubuwo fe didi vevie be
yewoawɔ nunana alea tae medi be miawo hã miaɖe miafe lɔlɔ̃ afia abe hame bubuwo
hã ene.
9 Miawo ŋutɔ mienya mía Afetɔ Yesu Kristo fe lɔlɔ̃ kple dɔmenyo gã si wòɖe
fia la bena, togbɔ be kesinɔtɔ ŋutɔ wònye gake be wòawɔe bena mi ame siwo nye
nublanuitɔwo kple hiãtɔwo la miava zu kesinɔtɔwo la, egblẽ efe kesinɔnuwo kple
ŋutikɔkɔ katã da ɖi eye wòva wɔ miawo boŋ miezu kesinɔtɔwo.
10 Medi be maɖo aɖaŋu na mi be miado vevi nu le nunana sia me, awu nu si
gɔme miedze le fe si va yi me la nu elabena miawoe nye ame gbãtɔ siwo do susu
sia ɖa eye mieɖee fia be miele klalo ɖe ewɔwɔ ŋuti hã. 11 Azɔ esi miedze ʋua fofo
gɔme dzidzɔtɔe alea la miafoe nenema va se ɖe nuwuwu. Mina nu si miate ŋui la tso
nu si le mia si la me. 12 Ne enye miafe didi be yewoana nu mí la, migatsi dzi le ga
home si sinu le mia si la ŋu o. Mawu fe didie nye be nana nu si nate ŋui ke menye
wu esi le asiwo o.
13 Menye míafe didie wònye be miamia ŋku ana ga fũu be ame siwo miele
nua dzɔm na la, nazu kesinɔtɔwo atsɔ miafe ga anɔ agbe vivi ɖum o. 14 Ke boŋ ɖe
míedi be miama nu siwo le mia si la kple wo. Fifia la nu geɖe le mia si, eya ta
mikpe ɖe wo ŋu, ale be ne emegbe nu megava le mia si o, ke wòle woawo si la,
woawo hã nakpe ɖe mia ŋu. To esia me la, ame sia ame akpɔ etɔ sinua. 15 Abe ale si
wòle ŋɔŋlɔ Kɔkɔe la mee ene be, “Ame si foa fu nuwo fũu hã mekpɔ ɖeka ɖe edzi o,
ke ame si fo fu sue aɖe la hã la naneke mehiãe o.”
19
Wodɔ Tito ɖe Korinto
16 Míeda akpe na Mawu bena wòdee Tito fe dzime be wòakpe ɖe mia ŋu axlɔ̃ nu mi
le dɔ sia fe vevinyenye ŋuti abe nye ke ene. 17 Tito kpɔ dzidzɔ ŋutɔ esi míegblɔ nɛ
be wòagava kpɔ mi ɖa. Eya ŋutɔ hã di vevie be yeava hafi míegblɔe gɔ̃ hã. 18 Mele
nɔvi nyanyɛ bubu aɖe hã ɖom ɖa kpe ɖe Tito ŋuti le mɔzɔzɔ sia me. Hame geɖewo
ɖi ɖase le ale si nɔvi sia hã kpɔ gome le Mawu fe amenuvevenunana la me be
wòagblɔ Afetɔ la fe nyanyui la kple dzidefo la ŋuti. 19 Le nyatefe me la, hameawo
tia nɔvi sia hã be eya hã nanɔ mí ame siwo le miafe nunanawo tsɔ ge ayi Yerusalem
la dome. Míele dɔ sia wɔm be míatsɔ ade bubu Afetɔ la ŋuti eye míaɖe ale si wònye
míafe didi vevie be míakpe ɖe mía nɔewo ŋuti la hã afia. 20 Nu si ta wòhiã be
woatia amewo tso hameawo me woayi Yerusalem kple nunana lae nye be, míedi be
ne ameawo trɔ gbɔ la woagblɔ ale si míema nunana gã sia la fia. 21 Mawu ŋutɔ nya
be nutefewɔlawo míenye gake míedi be amewo hã nanya esia.
22 Míegale nɔvi bubu hã ɖom ɖe mi kpe ɖe wo ŋuti ame sia hã nye hadɔwɔla
vevi ɖeka. Eya hã di vevie be yeakpe ɖe mia ŋu, esi megblɔ míafe vevidodo nɛ.
23 ɖewohῖ ne ame aɖe bia mi bena ame kae nye Tito hã la, migblɔ be eya
kple nye Pauloe le dɔ wɔm na Afetɔ la eye wònye tenyefenɔla le mia gbɔ. Eye ne
wobia nu tso nɔvi eve bubuawo hã ŋu la, migblɔ ko be ame dɔdɔwoe wonye tso
hame bubuawo me eye wonye kristotɔ vavã siwo nye Afetɔ la tɔ.
24 Meɖe kuku mitsɔ lɔlɔ̃ si le mia me ɖe ŋunye la na ame siawo hã, ale be
woakpɔe be ale si mefoa adegbe tso mia ŋuti la le eme vavã.
20
Kpekpeɖeŋunana haxɔsetɔwo
9 Mikpɔe be megahiã kokoko bena magaŋlɔ agbalẽ na mi le ale si wòhiã be
miadzɔ nu na nɔvi siwo le Yerusalem la ŋu o. 2 Elabena menya ale si wònye miafe
didi vevie be yewoawɔ lɔlɔ̃nununana sia, eye metsɔ esia fo adegbe na Makedonia
hamewo be miele klalo kple miafe nunanawo abe fe ɖekae nye esia ene. Le nyatefe
me la, esia de dzo tɔxɛ aɖe woawo hã me be wodzea nudzɔdzɔ gɔme. 3 Ke mele nɔvi
siawo dɔm kple miafe nudzɔdzɔawo vavã, elabena míetsɔ mi fo adegbe na amewo
ŋutɔ eye nyemedi be míafe adegbe sia natrɔ zu alakpa o. 4 Eye anye ŋukpe nam ŋutɔ
eye wòanye ŋukpe na miawo hã ne nɔvi siwo tso Makedonia va kplim ko wòava dzɔ
be miele klalo abe ale si megblɔ na wo ene o.
Nunana tso dzi vavã me
5 Esia tae mele nɔvi siawo dɔm ɖo ɖe mia gbɔ be woakpɔ egbɔ be nu siwo ŋugbe
miedo la nasɔ gbe hafi nye ŋutɔ mava. Ale be wòanye nu si miena faa tso dzime eye
menye tso dzizizi me o. 6 Ke medi be esia nanɔ nyanya me na mi be, ame si ana nu
sue aɖe la, nu si wòakpɔ ɖe etefe anɔ sue. Agbledela si fã nuku sue aɖe ko la, xaa
nuku sue aɖe ko le nuxaɣi, gake nenye be wòfã nuku wòsɔ gbɔ la axa nuku fũu le
nuxaɣi. 7 Ale si sinu ame aɖe di be yeana ko la nenae; migazi ame aɖeke dzi be
nena wu ale si wòate ŋui o. Elabena Mawu kpɔa dzidzɔ geɖe le ame siwo naa nu
kple dzi faa la ŋu. 8 Seɖofe aɖeke meli na Mawu fe nunana si wònaa mi gbe sia gbe
o. Eya ŋutɔ naa nu siwo hiãa mi la mi, eye wònanɛ le agbɔsɔsɔ blibo me be, ne
miewɔ wo ŋutidɔ ʋuu hã la, agatsi anyi zã be miana ame bubuwo hã. 9 Ele Ŋɔŋlɔ
21
Kɔkɔe la me bena, “Ema efe nuwo na ame dahewo yi keke didifewo ke, eya ta efe
dzɔdzɔenyenye anɔ anyi tegbetegbe.”
10 Ke Mawu ame si naa nuku agbledela wòfãna eye emegbe la wòyrana ɖe
edzi be wòakpɔ nuɖuɖu gbe sia gbe la, ana nuku geɖewo mi be miafã eye wòana
woatsi aʋã nyuie ale gbegbe be miakpɔ nuku geɖe le nuxaɣi be miatsɔ ɖewo ana ame
bubuwo hã.
11 Mawu ŋutɔ ana be miazu kesinɔtɔwo ale be miate ŋu ana nu ame dahewo
ɣesiaɣi, ale be ne míetsɔ wo yii na wo la, woada akpe geɖe na Mawu le ale si
miekpe ɖe wo ŋu ta. 12 Ale miakpɔe be nu evee do go tso miafe lɔlɔ̃nunana si nam
miele la me; woawoe nye be ame siwo hiãm nu le la kpɔ nu siwo le wo hiãm la eye
woatsɔ akpedada blibo na Fofo la. 13 Nɔvi siwo katã ŋu miele kpekpem ɖo la makpɔ
dzidzɔ le miafe nunana nyuiwo ɖeɖe ko ŋuti o, ke boŋ woakafu Mawu hã le ale si
wòto Kristo dzi wɔ mi miezu ame yeyewo eye Kristo ɖeɖe ko le miafe dzime la ta.
Eye miafe nunana hã nye kpeɖodzi be Kristo le mia me vavã. 14 Nɔvi siawo ado gbe
ɖa ɖe mia ta vevie ada akpe gã aɖe na Fofo la le amenuvedɔ gã siwo wòwɔ na wo to
mia dzi la ta.
15 Akpedada kple kafukafu woatsɔ ana Mawu le Via si nye nunana vavãtɔ la
ta.
Paulo ʋli efe apostolonyenye ta
10 Azɔ la, nye Paulo ŋutɔ mele nu xlɔ̃m mi kple dzigbɔɖi abe ale si Kristo ŋutɔ
awɔ ene. Ke mia dometɔ aɖewo le gbɔgblɔm be, “Ne mele adzɔge la meŋlɔa agbalẽ
22
sesẽwo na mi, gake ne meva mia gbɔ ko la menɔa anyi abe vɔvɔ̃nɔtɔ ene.”
2 Mele kuku ɖem na mi bena migana be makplɔ mi kple asi sesẽ ne meva
mia gbɔ o. Menya be ŋusẽ le asinye mazã ɖe ame siwo buna le mia dome be
amegbetɔ fe nunya kple ŋusẽ ko metsɔ le dɔ wɔmii la ŋu hafi gake nyemedi be mawɔ
alea o. 3 Enye nyatefe bena amegbetɔe menye, eye ŋusẽ aɖeke mele ŋunye o. Gake
menye amegbetɔwo fe mɔwo kple ŋusẽ metsɔna wɔa aʋawo o. 4 Menye
amegbetɔwo fe ŋusẽ míezãna o, ke boŋ Mawu fe ŋusẽ si tri akɔ wu nu sia nu lae
míetsɔna ɖua Abosam fe ŋusẽwo katã dzi. 5 Míetsɔa Mawu fe ŋusẽ sia ɖua nya vlo
siwo katã amegbetɔwo gblɔna ɖe Mawu ŋuti la dzi eye eyae míetsɔna gbãa gli si
wòtu fo xlã aamewo be woagadze si Mawu o. Eye to ŋusẽ sia me la, míeléa ame si
dze aglã ɖe Mawu ŋuti la kluvii be wòatrɔ gbɔ va Mawu gbɔ eye míetrɔa efe susuwo
be wòaɖo to Kristo. 6 Ŋusẽ ma kee míetsɔ he miawo hã va Kristo gbɔe, eye eya kee
míatsɔ ahe to na mi, ame siwo me aglãdzegbɔgbɔ gale le hamea me la vevie.
7 Nu si le fu ɖem na mi lae nye be, mietsɔ ameŋkumekpɔkpɔ ɖo dɔe, eye
miele nye hã kpɔm be ŋusẽ aɖeke mele ŋunye o. Ke medi be miase egɔme bena ne
ame aɖe ate ŋu agblɔ be Krsito fe ŋusẽ le ye si tututu la, nye Pauloe ate ŋu agblɔ
esia. 8 ɖewohῖ la awɔ na mi abe ɖe mele adegbe fom akpa le Kristo fe ŋusẽ si
wònam la ta ene. Gake nye la menye ŋukpe nam bena mafo adegbe le Kristo fe ŋusẽ
si wonam la ta o, elabena ɖe wòna ŋusẽ siam be matsɔ tu mii ɖe edzi, menye be
matsɔ agblẽ nu le mia ŋu o. 9 Nyemedi be miabui bena ɖe ko mele vɔvɔ̃ dom na mi
kple nye agbalẽwo o.
10 Mia dometɔ aɖewo gblɔ be, “Miɖe asi le Paulo ya ŋu, elabena ne ele
adzɔge la eya wòŋlɔa agbalẽ nɔa ŋɔdzi kple vɔvɔ̃ dom na ame. Gake ne eya
23
ŋutɔ va la megatea ŋu gblɔa nya mawo dometɔ aɖeke o, ke boŋ efoa nu abe ɖevi ene.
11 Menya mawunya aɖeke hã gbɔgblɔ o.” Ke medi be ame siwo le nya mawo gblɔm
la, nadzra ɖo ɖi, elabena ne míeva la, ŋusẽ si míetsɔ ŋlɔ agbalẽawo la, míele eɖe ge
afia wo.
12 Míedi be míawɔ abe ale si mia dometɔ aɖewo wɔna nɔa wo ɖokuiwo
kafum, eye wonɔa nya ʋlim le wo ɖokuiwo dome be ame kae nye gãtɔ hã o. Nu
siawo katã nye movidzɔdzɔ be miadi be yewoakpɔ be ame kae nye gãtɔ wu le yewo
dome hã? 13 Ke míawo la, míafo adegbe le nu si le míasi la ko ŋu; nu si Afetɔ la de
mía si be míawɔ siwo dometɔ ɖekae nye be miatsɔ nyanyui la ava mia gbɔe la koe
nye míafe taɖodzinu. 14 Míedze agɔ ne míegblɔ bena ŋusẽ le mía si ɖe mia dzi o,
elabena míawoe nye ame gbãtɔ siwo tsɔ Kristo fe nyanyui la vɛ na mi. 15 Eye
menye ɖe míele didim be míafo adegbe le ame bubu fe dɔ si wòwɔ le mia dome la ta
o, ke míafe didi vevie nye miafe xɔse natsi ɖe edzi be míate ŋu awɔ dɔ gãwo le mia
dome le ɖoɖo si wona mí la nu.
16 Le esia megbe la, míate ŋu akpɔ mɔ atsɔ Kristo fe nyanyui la ayii na dukɔ
siwo le adzɔge le mia gbɔ afi si ame aɖeke mede haɖe o be woawo hã nadze si
Kristo. Ale be ame aɖeke nagagblɔ be yee nye ame gbãtɔ si tsɔ nyanyui la yi du ma
me hafi míeva o. 17 Mawunya gblɔe be, “Ame sia ame si di be yeafo adegbe la
nafoe le nu si Afetɔ Yesu Kristo wɔ la ko ŋu eye menye le amea ŋutɔ ŋu o.” 18
Elabena ame si foa adegbe le eya ŋutɔ fe dɔdɔwo ŋuti la, medzea Afetɔ la ŋu o, ke
ame si fe dɔwɔwɔ ŋu Afetɔ la kpɔ ŋudzedze nyui le lae nye dɔwɔla nyuitɔ.
24
Paulo kple aʋatsopostolowo
11 Mexɔ se be miagbɔ dzi ɖi ase nye movinya siwo gblɔm mele na mi. Miɖo to
ne magblɔ nye dzimenyawo na mi. 2 Metsi dzi vevie ɖe mia ŋu be mianye Kristo
ɖeka ko tɔ, eye mialɔ̃ Kristo ɖeka hɔ̃ ko tso dzi vavã me abe ale si ɖetugbi tsɔa efe
lɔlɔ̃ naa ŋutsu si wotsɔe na be wòaɖe la ene. 3 Gake mele vɔvɔ̃m ɖe mia nu bena
ɖewohῖ la, ame aɖe ava ble mi eye wòatrɔ miafe susu ɖa tso Kristo gbɔ, abe ale si da
dzeaye ma ble Eva le Eden bɔ mee ene. 4 Nu si ta mele esiawo gblɔm lae nye be
edze nam be mia beble le bɔbɔe eye ne ame aɖe va mia gbɔ va ɖe gbefã Yesu bubu
si to vovo tso esi ŋuti míefia nu mi le la gbɔ alo wòfia nu bubu sãa mi, alo fo nu tso
gbɔgbɔ bubu aɖe si mesɔ kple Gbɔgbɔ Kɔkɔe si miexɔ o ŋuti la, miexɔa ame ma dzi
sena bɔbɔe. 5 Ke nye Paulo mexɔe se be, ame siwo nɔa wo ɖokuiwo yɔm be Mawu
fe ame dɔdɔwo yewonye la, menyo wum le mɔ aɖeke nu o. 6 Ne nyemeɖea ami ɖe
nye nufo abe ale si woawo wɔnɛ ene o hã la, menya nu si tututu gblɔm mele, elabena
Afetɔ la fe ŋusẽ me mefoa nu le abe ale si miawo ŋutɔ mienya ene.
7 Azɔ esi meva mia gbɔ eye meɖe gbefã Mawu fe nyanyui la na mi le
ɖokuibɔbɔɖeanyi blibo me eye nyemexɔ naneke le mia si o la, eyae nye nu vɔ̃ si
mewɔ ɖe mia ŋu eya ta miebum ɖe naneke me oa? 8 Le ɣeyiɣi si mele gbefã ɖem le
mia gbɔ la, hame bubuwoe nɔ dzinye kpɔm. Ale be wòva zu be mexɔ nu siwo hame
bubuwo nam la hetsɔ wɔ dɔe le mia gbɔ. 9 Esi menɔ mia gbɔ eye nanewo va hiãm la
nyemebia mi o, ke boŋ kristotɔ siwo tso Makedonia va gbɔnye lae tsɔ nu sia nu vɛ
nam. Meɖoe be nyemanye agba na mi o, eya tae nyemebia pesewa ɖeka hã va se ɖe
fifia o, eye nyemabia mi hã gbeɖegbeɖe o. 10 Abe ale si Kristo fe nyatefe la le
25
menye ene la, ame aɖeke mate ŋu atrɔ nye susu sia o eye mana nɔvi siwo katã le
Akaya nutowo me la hã nanya nu le esia ŋuti. 11 Ame aɖe agblɔ be ɖe nyemelɔ̃ mi
kristotɔwo o eya ta megblɔ esia ɖo gake mele eme nenema o elabena Mawu ŋutɔ gɔ̃
hã nya be melɔ̃ mi vevie. 12 Ke mawɔ nu si meɖo la dzi be matsɔ ɖe ke le miafe
apostolo siwo le adegbe fom bena yewo hã Mawu fe dɔ ko wɔm yewole abe míawo
ke ene la te.
13 Nenɔ nyanya me na mi bena menye Mawue dɔ alakpa aʋatsopostolo mawo
o. Alakpatɔwo wonye, eye wodze agbagba ble mi be Kristo fe apostolowo yewonye.
14 Esia mewɔ nuku nam o, elabena Satana ŋutɔ hã tea ŋu trɔa eɖokui ɣeaɖewoɣi abe
Mawu fe dɔla ene. 15 Eya ta menye nu wɔnuku aɖeke wònye kura be Satana fe
dɔlawo trɔ wo ɖokuiwo abe Kristo fe dɔlawo ene o. Gake le nuwuwu la woahe to na
wo ɖe wofe nuwɔnawo ta.
Paulo fo adegbe le efe fukpekpewo ŋuti
16 Megale kuku ɖem na mi be migabu be ɖe nyemenya ale si mafo nui abe ame
mawo ene o eye nenye be nyemenya ale si mafo nui abe woawo ene o hã la, miɖe
mɔ nam be mafo nu abe abunɛtɔ ene eye nye hã mafo adegbe vie abe woawo ene. 17
Adegbe sia fofo menye nu si Afetɔ la di tso asinye be mawɔ o gake mele efo ge abe
ale si ame tagbɔmanɔsitɔ foa nui ene. 18 Abe ale si ame geɖewo foa adegbe be
yewonye ame tɔxɛwo le xexeame ene la, nenema ke nye hã mele wɔwɔ ge fῖfῖ laa.
19 Miebe nunyalawoe yewonyea, gake mieɖoa to lãnyawo dzidzɔtɔe. 20 Mielɔ̃ wotsɔ
mi wɔ kluviwoe woɖoa nu siwo menyo o la na mi miewɔna, wona miekpɔ wo dzi,
wowɔa wo ɖokuiwo glodzoo eye wokaa mo na mi ɖe madzɔmadzɔ dzi geka
26
miekea nu o. 21 Enye ŋukpe nam be magblɔ be dzidefo kple ŋusẽ mele asinye be
mafo nu nenema o, ke nu sia nu si ŋu woafo adegbe le la nye hã mate ŋu afo adegbe
le nenema nu ma ŋu. Eye enye dada nam be megale nu fom abe lã ene.
22 Wofoa adegbe be Hebritɔwo yewonye, nye hã Hebritɔ menye. Wobe
Israelviwo yewonye, nye hã Israelvi menye, eye wobe Abraham fe dzidzimeviwoe
yewonye, nye hã Abraham fe dzidzimevie menye.
23 Megala nu fom dadatɔe abe ame si fe tagbɔ da enea? Wobe Kristo fe
subɔlawo yewonyea? Gake mesubɔa Kristo wu wo katã. Eye mewɔ dɔ wu wo
elabena le Kristo ta wodem gaxɔ me zi geɖe, wofom kutɔkutɔe eye ɣeaɖewoɣi gɔ̃ hã
la, medea tsiẽfe gagbɔna. 24 Yudatɔwo fom zi atɔ̃ sɔŋ, eye le fofo ɖe sia ɖe me la,
wofom zi blaetɔ̃-vɔ-aseike. 25 Romatɔwo hã fom zi etɔ̃ kple gakawo, eye wofu kpem
zi ɖeka. Menɔ tɔdziʋu me wògbã zi etɔ̃ sɔŋ; ɣeaɖeɣi gɔ̃ hã mege dze atsiafu me eye
menɔ atsiafu gbanaa la me zã ɖeka kple ŋkeke ɖeka. 26 Mezɔ mɔ didi teɖeɖiameŋu
geɖewo eye nye agbe ɖo xaxame le tɔɖɔɖɔ, fiafitɔwo, Yudatɔwo kple Trɔ̃subɔlawo
ta. Le nyatefe me la, meto dzɔgbevɔ̃ewo me le afi sia afi si mede la, le du gãwo me,
gbedzi kple fudzi siaa. Nenema ke ame aɖewo siwo be yewonye nɔviwo le Kristo
me evɔ mele eme nenema o hã do ŋɔdzi na nye agbe. 27 Le dɔwɔwɔ fũu ta la ɖeɖi
tea ŋunye eye metsi zãdomadɔlɔ̃e zi geɖe. Dɔ kple tsikɔ wuam zi geɖe. Dɔfe hã
menɔa asinye o, eye le zã me la vuvɔ wɔam elabena avɔ titri menɔa asinye o.
28 Hekpe ɖe nu siawo ŋuti la, metsina dzodzodzoe enuenu tso hamewo fe
tsitsi ɖe edzi ŋuti. 29 Ne ame aɖe le hame aɖe me si gbɔdzɔ la etena ɖe dzinye eye
nye hã megbɔdzɔna enumake, eye ne hamevi aɖe wɔ nu vɔ̃ eye wòdze anyi la, enana
be nuxaxa yɔa nye dzi me.
27
30 Azɔ ne medi be mafo adegbe la, ɖe ko mafoe le nu siwo nana be ŋusẽ
mele ŋunye o la ŋu. 31 Mawu, ame si nye Afetɔ Yesu Kristo Fofo, eye wòdze
kafukafu tso mavɔ me yi mavɔ me la hã nya bena nyatefe gblɔm mele. 32 Esi menɔ
Damasko la, fia Areta ɖo asrafowo dua fe agbowo nu be woalém. 33 Gake nɔvi siwo
le afi ma la de ka kusi ŋu eye wotsɔm da ɖe kusia me hetsɔ to do si le glia me la me
eye mesi dzo le egbɔ. ɖe esia mefia be ame geɖewo lɔ̃a nye nya oa?
Paulo fe ŋutega kple ŋui si le efe ŋutilã me
12 Adegbe siwo katã fom mele la mehiã o, movinyawo sɔŋ ko wonye gake mele
edzi yi ge. Mina magblɔ ŋutega siwo mekpɔ kple nu siwo katã Afetɔ la ɖe fiam la na
mi.
2 Anɔ abe fe wuiene enye esia ene la, wokɔm yi dzifo be makpɔ afi ma ɖa. 3
Migabiam be ŋutilã mee menɔ alo gbɔgbɔ mee menɔ hafi yi afi ma hã o, elabena
nyemenya o. Mawu ɖeka koe nya. Gake menya be mede Paradiso la me vavã. 4 Le
afi ma la mese nya siwo wɔ nuku ale gbegbe be wogbɔ amegbetɔwo fe susu kple
gɔmesese ŋu yi, eye womeɖe mɔ nam be magblɔ wo na ame aɖeke o. 5 Nu si tefe
mekpɔ la nye nu xɔasi aɖe, si ŋu mate ŋu afo adegbe le gake nyemedi be mawɔ
nenema o. Ke boŋ la mafo adegbe le ale si megbɔdzɔe gake Mawu wɔ ŋutinyedɔ
hena eya ŋutɔ fe ŋutikɔkɔe la ŋuti. 6 Nu geɖewo ŋutɔ li siwo ŋu mafo adegbe le, eye
ne mewɔ esia la mawɔm movitɔ o gake nyemedi be amewo nabum amegãe wu ame
si ŋutɔ menye o, ke boŋ be woakpɔ nu si wòdze be woakpɔ le nye agbenɔnɔ kple
gbefã si ɖem mele la me. 7 Mawu fe gãnyenye kple nukunu siwo tefe mekpɔ la
28
menye nu bɔbɔe o, eye be nyemagado ɖokuinye ɖe dzi o la tae Mawu na be dɔléle
aɖe ge ɖe nye ŋutilã me si zu ŋu nɔa fu ɖem nam. Esia nye Satana fe dɔla fe nuwɔna.
Mawu ɖe mɔ na dɔléle sia be wòanɔ fu ɖem nam be nyemagafo adegbe o. 8 Medo
gbe ɖa na Afetɔ la zi etɔ̃ sɔŋ kple kukuɖeɖe be wòaɖe dɔlélé sia ɖa le menye.
9 Ke ɣesiaɣi la Afetɔ la gblɔna nam be, “Ao, meli kpli wò. Nye amenuveve
sɔ gbɔ na wò. Elabena meɖea nye ŋusẽ fiana to ame siwo gbɔdzɔ le ŋutilã me la
dzi.” Eya ta enye dzidzɔ nam be mafo adegbe le nye gbɔdzɔgbɔdzɔ ŋuti boŋ, ale be
Kristo fe ŋusẽ blibo la katã nadze le menye tsɔ wu be maɖe nye ŋutɔ nye ŋusẽ kple
ŋutetewo afia. 10 Esi menya be Kristo ŋutɔ fe lɔlɔ̃nu wònye be nu sia nadzɔ ɖe
dzinye ta la, mekpɔa dzidzɔ be “ŋu” sia le nye ŋutilã me. Mekpɔa dzidzɔ hã be
amewo dzuam, tia nye agbe yome eye meɖoa xaxa kple hiã geɖe me. Elabena
mekpɔa ŋusẽ to gbɔdzɔgbɔdzɔ me eye zi ale si megbɔdzɔ la zi nenema ke meɖoa ŋu
ɖe eŋu.
Paulo tsɔ ɖe le me na Korinto hamea
11 Miafe nuwɔnae na be mefo nu, do ɖokuinye ɖe dzi abe lãtɔ ene. Evɔ la miawoe
wòle be miakafum ke menye nye ŋutɔe wòle be makafu ɖokuinye hafi o eye togbɔ
be nyemele naneke me o hã la, naneke mele miafe apostolo mawo si, si mele asinye
o. 12 Esi mele mia gbɔ la, nye dɔwɔwɔ ɖe sia ɖe ɖo kpe edzi be Afetɔ lae tiam abe
apostolo ene eye wòdɔm be mava gblɔ nyanyui la na mi, eye metsɔ dzigbɔɖi wɔ
dzesiwo, nukunuwo kple ŋusẽdɔ geɖewo hã le mia dome. 13 Nu si ko nyemewɔ le
mia gbɔ o, evɔ mewɔe le hame bubuwo me lae nye be nyemetsɔ nye nuɖuɖu, nye
nuhiahiãwo kple xɔ si me manɔ la ɖo mia ŋkume o. Mitsɔe kem be nyemetsɔ agba
29
siawo da ɖe mia dzi o. 14 Azɔ la, zi etɔ̃liae nye esia megbɔna mia gbɔ eye le nye
vava me hã la, nyematsɔ dzinyekpɔkpɔ fe agba aɖo mia dzi o, elabena nyemele
miafe ga dim o, ke boŋ miawo ŋutɔ dim mele. Vinyewoe mienye, eye menye viwoe
wòle be woadi nuɖuɖu na wo dzilawo o. Vi fofoe wòle be wòakpɔ via dzi. 15 Enye
dzidzɔ nam be matsɔ ɖokuinye kple nu siwo le asinye la na mi, be miatsi ɖe dzi le
gbɔgbɔ me. Gake zi ale si mele mia lɔ̃m ɖe edzi la, zi nenema ke miafe lɔlɔ̃ nam hã
dzi le ɖeɖem kpɔtɔ.
16 Ame aɖewo le mia dome le gbɔgblɔm be “Enye nyatefe be ne eɖi tsa va
kpɔ mí la, míegblẽa ga aɖeke ɖe eŋuti o. Gake Paulo sia ayetɔe wònye le mía blem.
Le nyatefe me la, anya to mɔ aɖe dzi kokoko wɔ ga le mía ŋuti.” 17 Enye
nyatefea? ɖe ame siwo medɔ ɖo ɖe mi la fe ɖe va xɔ nane le mia sia? 18 Alo ɖe Tito
kple nɔvi si medɔ ɖo ɖe mia gbɔ la va ba mia? Gbeɖe, elabena menya nyuie bena mí
katã la Gbɔgbɔ Kɔkɔe ma ɖeka koe le mía me, eye nu ɖeka tɔgbi mí katã míewɔna.
19 ɖewohῖ la, mianɔ bubum be ɖe mele esiawo katã gblɔm be maʋli mía
ɖokuiwo ta le mia gbɔ ale be miagalɔ̃m. Esia mele eme nenema o. Nɔvi lɔlɔ̃wo mele
nya sia gblɔm na mi le Mawu fe ŋkɔ me be matu mi ɖo le gbɔgbɔ me ke menye be
matu ɖokuinye ɖo o. 20 Nu si vɔ̃m mele lae nye be ne meva mia gbɔ la, miafe
agbenɔnɔ ava tɔ ŋku nam, eye esia ana be nye nuwɔna manɔ abe ale si miadi be
wòanɔ ene o. Mele vɔvɔ̃m be ne meva la, mava kpɔ dzrewɔwɔ, ŋuʋaʋã,
dɔmedzoedodo, ameŋuzɔzɔ, sakplisasa, ɖokuidodoɖedzi, kple mama le mia dome. 21
Mele vɔvɔ̃m hã be nenye be meva la, Mawu abɔbɔm ɖe anyi le miafe ŋkume ale be
manɔ dzi gbagbã kple nuxaxa me. Elabena mia dometɔ geɖe siwo wɔ nu vɔ̃ la trɔ zu
nu vɔ̃ wɔlawo gbidii elabena wometsɔ ɖeke le eme be yewoatrɔ dzime o. Ke
30
boŋ wogale nu vɔ̃ɖiwo kple ŋunyɔnuwo wɔm eye wole ahasi wɔm, le hadzenu wɔm,
le amesrɔ̃ xɔm.
Nuxɔxlɔ̃ mamlɛawo
13 Esia anye zi etɔ̃lia mava mia gbɔ. Azɔ abe ale si woŋlɔ̃e ɖe mawunya mee
ene la, “Woaxɔ nya si ame aɖe tsɔ ɖe nɔvia ŋu la to ɖasefo eve alo etɔ̃ fe kpeɖodzi
me.” 2 Mexlɔ̃ nu mi xoxo esi meva mia gbɔ zi evelia va yi. Azɔ la megale egblɔm,
esi nyemele mia gbɔ o. Ke ne metrɔ va la, nyematsɔe ake ame siwo wɔ nu vɔ̃ do ŋgɔ
alo ame bubu siwo wɔe kplɔ ɖo o, 3 elabena miele nane dim be wòaɖo kpe edzi na
mi be Kristoe le nu fom to dzinye. Kristoa megbɔdzɔ le tohehe na mi me o, ke esẽ
ŋu le mia dome. 4 Be woaka ɖe edzi na mi la, woklãe ɖe ati ŋu le gbɔdzɔgbɔdzɔ me,
ke hã la, ele agbe to Mawu fe ŋusẽ me. Nenema ke, míegbɔdzɔ le eya amea me,
gake to Mawu fe ŋusẽ me míele agbe be míasubɔ mi. 5 Mido mia ɖokuiwo kpɔ be
miele xɔse me vavã mahã? Nenema le midzro mia ɖokuiwo me. ɖe miekpɔ dzesi be
Kristo le mia me oa? Negbe ɖee mieto xɔse fe dodokpɔ la me o. 6 Mexɔe se be mi
katã mialɔ̃ ɖe edzi kplim be mieto dodokpɔ la me. 7 Míafe gbedodoɖae nye be,
mianɔ agbe dzadzɛ. Menye be miatso afia be míefia nu nyui mi alo miede ŋgɔ o.
Gbeɖe, nenye be woɖe vodada na mí hã la ele be miawo ya miawɔ nu nyui. 8 Míafe
dɔdeasi enye be míado ŋusẽ mi be miawɔ nu dzɔdzɔetɔ le ɣeawokatãɣi, ke menye nu
vɔ̃ o. 9 Enye dzidzɔ na mí ne wobu mí ame gblɔewo eye woɖe alɔme le mía ŋu ke
miawo miesẽ le xɔse me. Míafe gbedodoɖa kple didi vevi enye be miatsi ɖe edzi le
Kristo me
10 Mele nu sia ŋlɔm na mi kple mɔkpɔkpɔ be ne meva ɖo la, magahiã be
mahe nya ɖe mia ŋu alo ahe to na ame aɖeke o. Elabena nye didie nye be mawɔ ŋusẽ
si Afetɔ la nam la ŋutidɔ atsɔ atu mi ɖo le xɔse me. Ke menye be matsɔe aɖiɖi mi ɖe
anyi o.
Gbedoname Mamleawo
11 Mawu nye agbalẽa nu kple nya mamletɔ siawo bena, Minɔ dzidzɔkpɔkpɔ dzi ɖaa.
Mitsi ɖe edzi le Kristo me. Miɖo to nya siwo katã megblɔ na mi. Minɔ anyi le
ɖekawɔwɔ kple ŋutifafa me. Eye ŋutifafa kple lɔlɔ̃ fe Mawu la nanɔ anyi kpli mi. 12
Mitsɔ nugbugbɔ kɔkɔe do gbe na mia nɔewo. 13 Nɔvi kristotɔ siwo katã le gbɔnye
afii la do gbe na mi nyuie. 14 Afetɔ Yesu Kristo fe amenuveve kple Mawu fe lɔlɔ̃
kpakple Gbɔgbɔ Kɔkɔe fe habɔbɔ nanɔ anyi kple mi katã.


text:
Atiglinyi kple Klo
Gli tso ʋuu he dze Atiglinyi kple Klo dzi,
Atiglinyi gã aɖe nɔ avetsu dodo aɖe me gbeɖeka. Klovi suẽ aɖe hã nɔ avea to.
Gbeɖeka esi Klovi la do heyi nuɖuɖu dzife la, eva do go Atiglinyi gãa la. Le dzeɖoɖo kpui aɖe megbe la, wova zu xɔlɔ̃ veviewo. Atiglinyi gã la lɔ̃ Atiglinyi la le efe lolo ta. Gbeɖeka Klovi suẽ la, ɖi tsa heyi be yeakpɔ efe xɔlɔ̃ yeyea Atiglinyi fe nɔfe eye yeado gbe nɛ. Esi wòɖo la ekpɔ Atiglinyi gã la fe viwo le xɔxɔ ŋu henɔ fefem dzidzɔtɔe. Klovi suẽ la do gbe na Atiglinyi fe viawo eye wòbia wo fofo la ta. Ɖeviawo na wonya be yewo fofo la li gake ele alɔ̃ dɔm. Wobia Klovi la nedzi be yewoa yi ɖa yɔe vɛ. Klovi suẽ la ɖe kuku nawo be woayi ɖa yɔe na ye. Atiglinyiviawo fu du yi afea me wo fofoa yɔ ge. Le wofe dzitsitsi me la, woŋlɔ zu siwo woza na le wo fofo yɔyɔme la be. Wogugbɔ va tsɔ zuawo eye wode asi ezizi ɖe wo fofoa dzi me alɔtsɔtsɔe. Le ɣeyiɣia ɖewo megbe la, wo fofo la mli tso axa ɖeka dzi heyi ɖe evelia dzi. Eʋu efe ŋkuwo, tutu efe mo, ke efe ŋu me baa eye wòbia viawo nusi fe ɣli dom wole he nyra ɖe wo ŋu be wova gble alɔ̃ me na ye. Ɖeviawo meɖo biabia ŋu nɛ o, ke boŋ ɖeko wole ɣli dom be: " Nyɔ, nyɔ, nyɔ wò evelia Klo le dziwòm ". Atiglinyi divo eye wòbia afisi Klo la le. Ɖeviawo na wònya be ele xɔxɔŋu eyata nedo va kpɔe ɖa.
Atiglinyi gã la mli zɔ ɖɔɖɔɔɖɔ tso efe aba dzi he zɔ glinya va xexe afisi xɔ̃a Klovi suẽ la le. Woɖo dze ɣeyiɣi geɖee hedo dzidzɔ ɖe wonɔɛwo ŋu. Ɖeviwo nɔ fefem esime wo fofo kple xɔ̃a wonɔ dze ɖom. Atiglinyi gblɔ na efe evelia be mɔ si wozɔ va la didi eyata ele nɛ be woaɖu nu hafi woatrɔ dzo. Etsɔ deha go ɖeka ɖo efe evelia fe akɔme nɛ. Esime Atiglinyi yi nuɖuɖua wɔfe la, Klovi suẽ la no aha la eye woɖu nu hã le nuɖuɖu la fe bibi megbe.
Le esia wɔwɔ megbe vɔ la, Klovi la klã efe evelia, he dze mɔ ɖo ta afe. Hafi woadzo la, ekpe Atiglinyi hã be woava kpɔ ye hã gbeɖeka. Le mɔzɔzɔa me la, Klovi suẽ bu tame tso nusiwo katã wova kpɔ le xɔ̃a Atiglinyi gbɔ. Vevietɔa alesi Atiglinyiviawo tso zu nyɔ wo fofoe. Esusu alesi yɔyɔ kple zu tso alɔ̃ me...


text:
“Nu Si Dzɔ La Womate Ŋu Atrɔe O”
Le June 14, 2007 dzi la, Estonia Posudɔwɔfea ɖe ŋkuɖodzi lɛtakotokudzigbalẽvi yeye, si dze le ɖusime la ɖe go. Woɖe gbefã sia le gbe si gbe woɖee ɖe go: “Míele ŋkuɖodzigbalẽvi sia ɖem ɖe go be míatsɔ aɖo ŋku ame fomevi vovovo siwo wowu le Estonia le Stalin fe dziɖuɖua te la dzi.” Tso fe 1941 va se ɖe fe 1951 me la, woɖe aboyo Estoniatɔ akpe geɖe.
“NU SI dzɔ la womate ŋu atrɔe o.” Esia nye nyagbɔgblɔ nyanyɛ aɖe le Estonia, eye wogblɔa nya sia tɔgbi le dukɔ bubuwo hã me. Nyatefee, míate ŋu atrɔ nu si dzɔ xoxo la o, gake míate ŋu asrɔ̃ nu tso eme. Nunyala Fia Salomo si ɖu dzi le blema Israel la gblɔ be: “Nu siawo katã mekpɔ, eye metsɔ nye tame ɖo nuwɔwɔ, siwo katã dzɔna le ɣea te, le ɣeyiɣi, si me amegbetɔ ɖua fia ɖe ame bubuwo dzi hena wofe dzɔgbevɔ̃e la ŋuti.”—Nyagblɔla 8:9.
Ƒe geɖe va yi la, nanewo dzɔ le Estonia kple Ɣedzefe Europa dukɔ bubu geɖe me siwo ɖo kpe Biblia me nya sia fe nyatefenyenye dzi kɔtɛ. Amegbetɔwo fe dziɖuɖu na ame maɖifɔ geɖe ŋutɔ kpe fu esime woɖe aboyo wo dometɔ aɖewo yi anyigba didiwo dzi, eye wode ame bubuwo dɔsesẽwɔsaɖawo me.
Dukɔa me ŋutinyaŋlɔlawo gblɔ be dumevi dzro siwo woɖe aboyoe tso dukɔ sue sia me tso fe 1941 va se ɖe fe 1951 me la wu 46,000. Woɖe aboyo ame akpa gãtɔ ɖe dunyaheha si dzi wode, dukɔ si me tɔwo wonye, alo hadomeɖofe si le wo si ta. Gake le Yehowa Ðasefowo gome la, wofe subɔsubɔdzixɔsewo tae woɖe aboyo wo ɖo.
Wodze Mawuvɔ̃lawo Dzi
Ŋutinyaŋlɔla Aigi Rahi-Tamm gblɔ le numekuku aɖe si ŋu habɔbɔ aɖe (Tartu University Press) ka nya ta tsoe le fe 2004 me be: “Woɖe aboyo Yehowa Ðasefo 72, siwo dome ame siwo dea ha kpli wo hã nɔ la tso fe 1948 va se ɖe 1951 me. Ke hã, wowɔ ɖoɖo be woaɖe aboyo Ðasefowo le agbɔsɔsɔ gã wu me, eye le April 1, 1951 fe zã me la, menye wo dometɔ siwo le Baltik Dukɔwo me koe woɖe aboyoe o, ke esiwo le Moldova, ɣetoɖofe Ukraine, kple Belorussia hã.”
Do ŋgɔ na fe 1951 la, Yehowa Ðasefo siwo le Estonia la kpe fu, le esi wofoa nya ɖe wo nu, biaa gbe wo hedea wo gaxɔ me ta. Gake edze abe aboyoɖeɖe la nye mɔ si dzi tom wonɔ be yewoabu mo na Yehowa Ðasefowo keŋkeŋ le Estonia ene.
Ɣletiŋkeke si nye April 1, 1951 la dze le lɛtakotokudzigbalẽvi si ŋu nya míegblɔ va yi la dzi. Xexlẽdzesi 382 si dze le edzi la nye Ðasefowo kple wo vi siwo woɖe aboyoe le ŋkeke ma dzi la fe xexlẽme. Wofe fometɔwo kple afelika siwo menye Ðasefowo o la hã nɔ wo dome. Wonɔ wo léle dzi le dukɔ bliboa katã me le ŋkeke ma dzi. Le zã ma me la, womimi ame siwo wolé la ɖe ketekexɔvi siwo me wotsɔa lãwo ɖo la me ɖo ta Siberia, ɖeviwo kple tsitsiawo siaa.
Ella Toom, * si xɔ fe 25 ɣemaɣi la nye Yehowa Ðasefoawo dometɔ ɖeka. Eɖo ŋku ale si wobia gbee va yi la dzi hegblɔ be: “Kpovitɔ aɖe nɔ agbagba dzem be yeado ŋɔdzi nam ne madzudzɔ gbefãɖeɖedɔa. Ebiam be: ‘Àdi be yeanɔ agbea? Alo àdi be yeaku kple wò Mawu la le Siberia gbe dzi?’” Ke hã, Ella yi edzi ɖe gbefã nya nyuia vɔvɔ̃manɔmee. Wokplɔe yi Siberia, eye wona wònɔ dɔsesẽwɔsaɖa vovovowo me fe ade kloe.
Ðasefo alafa geɖe siwo womekplɔ yi ʋɔnu hafi ɖe aboyo wo o la dometɔ ɖekae nye ɖetugbui si ŋkɔe nye Hiisi Lember. Eva gblɔ tso nu siwo dzɔ le April 1, 1951 dzi emegbe be: “Le vo me koe wova do ɖe mía dzi le zã me heɖe gbe na mí be: ‘Mifɔ miafe nuwo. Gafofo afã koe susɔ na mi!’” Le zã fe blukɔ ma me la, wokplɔ Hiisi kple vianyɔnu si xɔ fe ade la yi ketekedzefea. Keteke xoxo la yi ɖatsɔ Ðasefo bubuwo le ketekedzefe siwo le ŋgɔ. Hiisi gblɔ be: “Wode mí ketekexɔvi siwo me wotsɔa lãwo ɖo la me. Nu si de mía dzie nye be lãwo fe mĩwo lia abe tsikpe ene le esi wònye snodzaɣi ta; ema manɔmee la, míate ŋu anɔ te ɖe nɔnɔmea nu o. Míemimi abe lãwoe wode ʋu ene.”
Agbea menɔ bɔbɔe kura le kwasiɖa eve fe ketekemɔzɔzɔ ma me o. Womimi amewo ɖe ketekexɔvi siwo me menɔ dzadzɛ o la me. Wodo ŋukpe ɖeviwo kple ame tsitsiwo siaa le mɔ vovovowo nu hedo vlo wo. Wo dometɔ aɖewo fa avi hegbe nuɖuɖu. Gake Ðasefoawo ya kpe ɖe wo nɔewo ŋu hede dzi fo na wo nɔewo to mawukafukafuhawo dzidzi kple nuɖuɖumama le wo nɔewo dome dzi. Wokplɔ wo yi afi si wobe “woanɔ ɖikaa,” eye wogblɔ na wo be enye “demagbɔnugbe.”
Hiisi ɖo ŋku ale si haxɔsetɔwo kpe ɖe wo ŋu lɔlɔ̃tɔe le nɔnɔme sesẽ ma mee dzi hegblɔ be: “Esi míeɖo ketekedzefe aɖe la, míafe ketekea tɔ ɖe keteke aɖe si tso Moldova la xa. Míese be ŋutsu aɖe nɔ keteke kemɛa me nɔ ame siwo míenye kple afi si yim míele la ta biam se. Míeɖo eŋu be Yehowa Ðasefowoe míenye tso Estonia, gake míenya afi si wokplɔ mí yinae o. Ðasefo siwo nɔ keteke si tso Moldova me la se dzeɖoɖoa. Woda yevubolo gã aɖe kple atikutsetsewo ɖo ɖe mí to do aɖe si le ketekexɔvia ŋu la me.” Egblɔ kpee be: “Ɣemaɣie míede dzesii be Yehowa Ðasefo siwo le Soviet Union nyigbawo katã dzie woɖe aboyoe!”
Corinna kple nɔvianyɔnu si ŋkɔe nye Ene, siwo nye Ðasefo fewuiviwo la megakpɔ wo dada kpɔ o fe ade kple edzivɔ. Do ŋgɔ la, wolé wo dada, si hã nye Yehowa Ðasefo la yi dɔsesẽwɔsaɖa aɖe me. Ke le April fe zã dziŋɔ ma me la, wova kplɔ ɖetugbuiawo tso wo fe me yi ɖade keteke. Corinna gblɔ ŋudzedzekpɔkpɔtɔe be, “Le ketekea me la, Ðasefo aɖe si si vi eve le la gblɔ be yeakpɔ mía dzi, eye wòka ɖe edzi na mí be yeaxɔ mí akpe ɖe ye viwo ŋu míanye fome ɖeka.”
Nu kae dzɔ esi wova ɖo mlɔeba? Le gbe si gbe wova ɖo Siberia, si vuvɔ wɔna le vevie, fe ŋufɔke la, wowɔ ɖoɖo ɖe ale si woazã wo abe kluviwoe ene ŋu tsɔ do vlo wo. Agbletɔ siwo le nutoa me la va be yewoatia ame siwo anye dɔwɔlawo le yewofe agblewo me. Corinna gblɔ be: “Míese wonɔ gbɔgblɔm le wo nɔewo dome be: ‘Èkpɔ ame si aku anyigbadzobomɔ̃ na wò la xoxo. Ame sia ya nye tɔnye,’ alo, ‘Mexɔ ame tsitsi eve xoxo. Ele be wò hã nàxɔ ame tsitsiwo.’”
Corinna kple Ene wɔ nu dzinɔamefotɔe. Wogblɔ emegbe be: “Míesusua mía dada ŋutɔ, eye aleke gbegbe wòdzroa mí be míaganɔ efe akɔnu enye esi!” Ke hã, woyi edzi ɖo ŋu ɖe Yehowa ŋu hegakpɔtɔ nye dzidzɔmewo. Corinna gblɔ be: “Le mɔ aɖe nu la, enyo be mía dada menɔ mía kpɔm o, elabena ɣeaɖewoɣi la míedoa vuvɔmewu gbagbe aɖeke hafi nɔa dɔ wɔm le xexe esime vuvɔ le wɔwɔm kutɔkutɔe o.”
Nyatefee, wowɔ nu madzɔmadzɔ dziŋɔwo ɖe ame maɖifɔwo ŋu le Estonia kple tefe bubuwo, eye Yehowa Ðasefowo hã nɔ wo dome. (Kpɔ aɖaka si nye “‘Ŋutasẽnuwɔwɔ’ Si Gbɔ Eme.”) Togbɔ be Yehowa Ðasefo siwo le Estonia la kpe fu va yi hã la, wogale dɔ dzi vevie dzidzɔtɔe.
Etsɔme Nyui Le Ŋgɔ
Biblia ka ɖe edzi na mí be Yehowa Mawu lé fu nu madzɔmadzɔ wɔwɔ. Biblia gblɔ be: “Ame sia ame, si wɔ nu sia, eye wòwɔ nu madzɔmadzɔ la, ŋunyɔnu wònye na Yehowa, wò Mawu la.” (5 Mose 25:16) Togbɔ be Mawu ɖe mɔ ɖe ŋutasẽnuwɔwɔwo nu va yi hã la, ava ɖe nu madzɔmadzɔ kple ŋutasẽnu wɔwɔwo ɖa kpuie. Hakpalaa gblɔ be: “Ekpɔtɔ vie ko ame vɔ̃ɖi la maganɔ anyi o, eye ne èɖe ŋku ɖe etefe la, màgakpɔe o. Ke ame ɖihiãwo anyi anyigba la dome, eye dzi adzɔ wo ɖe ŋutifafa gbogbo la ŋuti.”—Psalmo 37:10, 11.
Ɛ̃, etsɔme nyui le ŋgɔ na mí! Togbɔ be míate ŋu atrɔ nu si dzɔ va yi o hã la, nuwo li míate ŋu awɔ be etsɔme nyui nasu mía si. Te ɖe Mawu ŋu, eye nàsrɔ̃ nu si nàwɔ be nàkpɔ etsɔme nyui si me dzɔdzɔenyenye vavãtɔ axɔ afe ɖo la tefe.—Yesaya 11:9.
^ mm. 10 Ella Toom fe agbemeŋutinya dze le yevugbe me Nyɔ! magazine si nye April 2006, axa 20-24 me.


text: 2 “Baba na ame siwo ɖoa nu gbegblẽ wɔwɔ ɖe ta me,Ame siwo bua nu vɔ̃ɖi wɔwɔ ŋu le wofe abawo dzi!Ne agu dze la, wowɔnɛ,Elabena ŋusẽ le wo si.+2 Agble dzroa wo, eye woxɔnɛ sesẽe;+Ne afee dzro wo la, woxɔa eya hã;Wotafaa ŋutsu xɔa efe afe,+Eye wobaa ame xɔa efe domenyinu.3 Eya ta ale Yehowa gblɔe nye esi:‘Kpɔ ɖa, meɖoe be mahe gbegblẽ ava fome sia dzi,+ eye miate ŋu asi le enu o.*+Miaganɔ zɔzɔm glodzoeglodzoe o;+ elabena ɣeyiɣi vɔ̃ wònye.+4 Gbe ma gbe la, amewo ado lo ɖe mia ŋu,Eye woafa konyi vevie ɖe mia ŋu.+Woagblɔ be: “Wogblẽ mía dome keŋkeŋ!+Ena nye dukɔ fe gome yi ame bubu si me—kpɔ ale si wòxɔe le asinyee ɖa!+Ema míafe agblewo na ame mawɔnutefewo.”5 Eya ta ame aɖeke manɔ asiwò ada dzidzekaAma anyigba la le Yehowa fe ha la dome o.6 Wole gbɔgblɔm be, “Midzudzɔ gbefãɖeɖe!Mele be woaɖe gbefã nya siawo o;Womado vlo mí o!”7 Oo Yakob fe afe, gbɔgblɔmee wole be:“Ðe Yehowa fe gbɔgbɔ megagbɔa dzi ɖi oa?Alo nenemae wòwɔa nuia?”Ðe nye nyawo mewɔa nyui na ame siwo fe mɔwo le dzɔdzɔe oa?8 Azɔ nye ŋutɔ nye dukɔ tso ɖe ŋunye abe futɔ ene.Mieɖe atsyɔ̃ɖonu xɔasiwo kple awuwo siaa*Le ame siwo tso eme va yina dziɖeɖitɔe la ŋu, abe ame siwo gbɔ tso aʋa ene.9 Mienya nye dukɔ la fe nyɔnuwo ɖa le wofe afe siwo gbɔ womelɔ̃a nu le o la me.Mieɖe nye atsyɔ̃ ɖa le viawo ŋu tegbee.10 Mitso miadzo, elabena menye gbɔɖemefee nye afi sia o.Esi wòzu du makɔmakɔ ta la,+ woagbãe, woagbãe etefe makɔ o.+11 Ne ame si kplɔ ya kple alakpadada ɖo hekaa aʋatso la gblɔ be,“Magblɔ nya ɖi ku ɖe wain kple aha muame ŋu” la,Ekema eyae anye dukɔ sia fe nyagblɔɖila!+12 Oo Yakob, mafo mi katã mia nu fu;Mafo Israel fe ame susɔeawo nu fu godoo.+Mana woanɔ anyi ɖekae, abe alẽha le alẽkpo me ene,Abe lãha le lãnyife ene;+Eye amewo fe hoowɔwɔ axɔ afi ma keŋ.’+13 Gligbãla adze wo ŋgɔ;Woalɔ hoo ato agbo la nu ado go.+Wofe fia adze wo ŋgɔ,Eye Yehowa adze wo ŋgɔ.”+


text:
GBETAKPƆXƆ—TATA SI MÍESRƆ̃NA October 2017
Nusɔsrɔ̃nyati siwo me míadzro tso November 27 va se ɖe December 24, 2017 la le tata sia me.
AGBEMEŊUTINYA
Yehowa Yra Mí Esi Míewɔ Nu Si Wòdi Tso Mía Si
Esi wobia tso Nɔvinyɔnu Olive Matthews kple srɔ̃a si le fe 1952 me be woaʋu ayi Ireland aɖawɔ mɔɖeɖedɔa le afi ma la, wolɔ̃ faa yi. Aleke Yehowa yra woe?
‘Mitsɔ Nuwɔna Kple Nyatefe Lɔ̃ Ame’
Aleke míaɖee afia be míafe lɔlɔ̃ la nye lɔlɔ̃ akuakua si me alakpanuwɔwɔ mele o?
Nyatefea ‘Mehea Ŋutifafa Vɛ O, Ke Yi Boŋ’
Nu kae nye “yi” si Yesu gblɔ be yeahe vɛ, eye kuxi kae esia wòate ŋu ahe ava dziwò?
Yosef Si Tso Arimatia Tia Akpa Si Dzi Wòanɔ
Ame kae Yosef sia nye? Ƒomedodo kae nɔ eya kple Yesu dome? Eye nu ka tae wòle be nàtsɔ ɖe le efe ŋutinyaa me?
Zakariya Ƒe Ŋutegawo—Ale Si Woka Wò
Agbalẽ xatsaxatsa si le dzodzom, wotu nu ɖe nyɔnu aɖe nu le nugo aɖe me, eye nyɔnu eve le dzodzom le yame. Nu ka tae Mawu ɖe ŋutega wɔmoyaa siawo fia Zakariya?
Tasiaɖamwo Kple Fiakuku Aɖe Le Tawò Kpɔm
Akɔblitowo, tasiaɖam siwo sɔ gbe na aʋawɔwɔ, kple nunɔlagã si woɖo fiae. Aleke ŋutega mamlɛtɔ si Zakariya kpɔ la doa ŋusẽ Mawu fe amewo egbea?
Dɔmenyonuwɔna Ðeka Aɖe
Aleke dɔmenyonuwɔna ɖeka aɖe kpe ɖe ame aɖe si tsitre ɖe nyatefea ŋu tsã la ŋu wòva tsɔ ɖe le Biblia me nyatefea me?
Ènyaa?
Yudatɔwo fe nuwɔna kae wɔe be Yesu fo nu tsi tre ɖe nutàta ŋu?


text:
Ephraim Amu
Ephraim Kɔku Amu nye Ghana hakpalawo ta tɔ ɖeka kpakple nufiala. Efe ha nyanyetɔ ɖeka ye nye "Yen Ara Asase Ni" si fe gɔmeɖeɖe le Eʋegbe me enye "Mia denyigba lɔ̃lɔ̃ la".
Ɖevime kple sukudede[trɔ asi le eŋu | trɔ asi le etsofe ŋu]
Wodzi Ephraim le Peki-Avetile le Anyɔnyɔ 13 le fe 1899 me. Esi wònye Kuɖagbe wodzii ta woyɔe be Kɔku. Efe dzilawo fe ŋkɔwo nye Stephen Amuyaa kple Sarah Akoram. Ƞkɔ nyanyɛ si woyɔna na fofoa enye Papa Stefano. Papa Stefano nye aɖaŋuwɔla eye wonye nukpala. Wode mawutsi ta na Ephraim Amu le Ɔktoba 22 lia le fe 1899 dzi. Osɔfo Rudolf Mallet enye amesi de mawutsi ta nɛe.
Kɔku Ephraim dze gɔmedzesuku gɔme le Dame le fe 1906 me. Eyi Peki Blengo titina suku esime woxɔ fe wuieve. Ekpɔ dzidzɔ le hadzidzi kple agblede nusɔsrɔ ŋuti vevie eyata ebia tso wofe nufiala Karl Ntem si be woafia saŋku fofo ye. Đoɖo si nɔ eya kple nufiala Ntem dome enye be Ephraim Kɔku ade agble na Afetɔ Ntem le Memleɖagbewo ekema nufiala ha͂ afia saŋkufofoe. Kɔku wu efe titina suku nu le fe 1915 me eye woxɔ ɖaseɖigbalɛ. Wu esia la, ekpɔ dzidzedze le Abetifi Nufialawohefe dodokpɔ si wowɔ la me eyata le Ƒe 1916 fe gɔmedzedze le Dzove me la eya kple ehati eve bubu dze mɔ yi Abetifi.
Wofe mɔzɔzɔ tso Peki yi Abetifi nye agbadrofe alafa ɖeka kple blaatɔ fe azɔli. Le mɔzɔzɔ sia me la, ehia͂ be woatɔ adzudzɔ le mɔta. Wotɔ ɖe duwo me abe Koforidua, Nkawkaw, Asubone kple Obomeŋ. Esi Kɔku ɖo suku la ekpɔ be sukuhati aɖewo doa gasɔ eyata eya ha͂ ɖoe kplikpa be yeakpa atisɔ na yeɖokui. Le nyatefe me la, ekpa sɔ sia ha͂ vava eye woɖi ɖase be sukutatɔ Stern fe vi gɔ ha͂ kpɔ gome le atisɔ sia dodo me. Amu gayi dzi kpa abo na sukua ɖe abo si wodɔna tso ablotsi la tefe.
Ephraim Kɔku Amu wu efe hehe nu le fe 1919 me. Abe nufiala yeye la, ele na Amu be woagblɔ Mawunya eye woana kaklanya efe nufialawo kple hamea le ehatiwo fe ŋkɔ me. Amu tia efe mawunya tso Mateo fe agbale me. Mateo Ta 25 kpukpui 40. Efe nyati na Kwasiɖa Mawunya sia enye, “Afetɔ la aɖo miafe nugbegblewo tefe na mi le esi migblee ɖe ɖevi siawo ta”. Egblɔ efe mawunya la le Eʋegbe kple Akuapem me. Le wofe suku nu wuwu me la ʋuwo va de ha vie eyata enɔ bɔbɔe na Amu be woaɖo ʋu tso Abetifi va Osino eye tso afima etsɔ keteke va ɖi ɖe Koforidua hafi tsɔ ʋu ɖo Frankadua. Ke esi woɖo Frankadua la ehia be woazɔ afɔ yi afe.
Efe dɔwɔwɔ kple hawo[trɔ asi le eŋu | trɔ asi le etsofe ŋu]
Tso Yanuar gbatɔ 1920 la , Amu dze dɔ gɔme abe nufiala le Peki Blengo E.P. Titina suku me. Esi hadzidzi doa dzidzɔ nɛ ta la eɖoe kplikpa be yea fia ha sukuviawo ale be woate ŋu aŋlɔ eye woadzi ha ɖe ɖoɖo alo noti nu. Le esia wɔwɔ me la, eyi Koforidua ɖafle kasaŋku adodoe si woyɔna be Henry Riley saŋku. Ede saŋku sia ʋu vaɖo Frankadua gake ele nɛ be woatsɔ saŋku sia ɖe ta tso Frankadua va ɖo Peki. Ke esia mesese na Kɔku Amu kura o. Eya kple mɔzɔla ɖeka si woyɔna be Afetɔ Lo la wɔ mɔzɔzɔ sia zã blibo la katã eye Amu ɖo Peki le fɔŋli kple saŋku la le efe ta. Esi nusɔsrɔ meti kɔ na Tata Amu o ta, edi be yeaga srɔ saŋku fofo ale be woama ɖo memie na ye eyata eyi Osɔfo Allotei Pappoe amesi nye nutome Osɔfo na Metɔdist hamea la gbɔ be woafia saŋku fofo ye. Le fe 1926 me la wo do Amu ɖe ŋgɔ eyata wohiã be woaɖee yi Akrɔpɔŋ nufialawo tefe abe nufiala ene. Le afisia la ame geɖewo kpɔ Tata Amu fe nuwɔna abe movinu. Abe nufiala si kpɔa agbledenyawo dzii la, ebia tso sukuviwo si be woatsɔ afɔdzi ado nukuwo abe nunyronu gake esia medze nusrɔlawo ŋu o, elabe wobui be mele na agbalɛnyala be woade asi mi ŋuti o. Ke amu ŋutɔ fia kpɔɖeŋu wo. Eya ŋutɔ lɔa mi la yina ɖe agble la me hedoa nukuawo. Togbɔ be sukuviawo lia liʋiliʋi ha͂ la wokplɔnɛ ɖo le dɔa wɔwɔ me.
Amu xɔ ɖe ameyibɔ nuwɔwɔ dzi ale gbegbe be efe tsinonu kekeake ha nye tre. Esrɔ Akuapemgbe akuaku tso efe hadzihamenɔlawo gbɔ. Tso 1927 la, Tata Amu ɖoe kplikpa be ameyibɔwudodowo koe anye yefe nudodo. Eɖoe be yemaga do yevuwu titri siwo na wodzea fifia la le ameyibɔ nyigba dzi o.
Tata Amu to efe aɖaŋuwɔwɔ me kpa abɛ tso pamplo me. Eyɔ esiawo be Odurogya, odurogyaba kple atɛtɛnbɛn. Amu kpa ha geɖe siwo dometɔ aɖewo nye
- Fare thee well
- Mawɔ dɔ na Yesu
- Nkwagye Dwom
- Dwomto
- Yetu Osa
- Israel Hene
- Onipa Đa wo ho so
- Yanom Abibirimma
- Mia Denyigba Lɔ̃lɔ̃ la (Eʋegbe)
- Yen Ara Asase Ni (Blugbe)
- Adawura abo me
- Samansuo
- Ale-gbegbe
- Tiri ne nsa ne kuma
Le fe 1931 le esi Tata Amu gblɔ mawunya le efe ameyibɔvɔ me megbe la, woyɔe ɖe hamea fe akametiwo ŋgɔ eye Osɔfoga Peter Hall ka mo nɛ gblɔ be yewomexɔe se be ata avɔ agblɔ mawunya le gbedoxɔ me o eye yewoxɔe se ha͂ be magawɔe akpɔ gbeɖe o. Tso gbemagbe dzi la, Kɔku Amu ɖe adzɔgbe na eɖokui be anyo be yeanye nufiala kple saŋkufola le hamea me wu be yeazu Mawunyagblɔla si ado yevuwu manyatanuawo le Afrika dzoxɔxɔ sia me. Evɔ la, Amu fe didi veviewo dometɔ ɖeka enye be yeazu Osɔfo hafi.
Tata Amu ɖe srɔ̃ le Masa1942 me. Eɖe Afenɔvi Beatrice Yao tso Peki Blengo. Tata Amu kpa atiɖaka adodoe aɖe na srɔ̃a ɖe yevugaɖaka tefe. Tata Amu xɔ fe blaene-vɔ-etɔ hafi ɖe srɔ. Le Tedoxe 27 lia 1965 le Memleɖa aɖe gbe la Legon Yunivɛsiti na akɔtadzesi kple ɖaseɖigbalɛ kɔkɔtɔ Đɔkita le hakpakpaɖaŋu me Tata Amu.


text:
Vidzidzi kple vidzidzi megbe kɔnuwo
Gbefãɖeɖe Index
a - Vidzidzi megbe:
Nenye nyɔnu dzi vi, le ɣleti eve megbe la, vinɔ la saa dzonu ɖe ŋui eye wotsɔa avɔ nyuiewo tana, fɔa kɔsɔkɔsɔwo kplana, tsɔa alɔnugawo dea alɔ nu,
blaa ta kple taku nyuiewo bena woayi ɖado gbe na ame siwo va na nui le vidzixɔ me eye woada akpe na wo; elabena esi wòdzi vi la, woawoe nye ame siwo va du tsi nɛ, tu wɔ nɛ, eye ame aɖewo na ami dzẽe. Esiata wodea amesiame gbɔ, daa akpe nɛ be, esẽ ŋu loo, nyitsɔ aɖe fe dɔ, mìawoe kpɔ ame ta loo. Wogblɔna na vinɔ la bena, “ Wo ŋu nu wɔ nu gbemia ” (gbeaɖegbe). Ame si ke mewɔ naneke vɛ le vidzixɔ me o la, ne ede efe me la, ewɔa ŋukpe na wo eye vɔ la, eya ko wòkpɔ mɔ aɖa nu na srɔ̃a wòaɖu.
Egbe la, womegale ewɔm o, blewublewu la ava trɔ̃. Enye koko na nyɔnu aɖe ne méda akpe o. Ne wo kpakple ame aɖe wole dzre wɔm la ekema woadzui nɛ agblɔ bena, “ Amee nenye ɖee ne esime nedzi vi la, ne wo hã eda akpe, ame dzodzroa ! ”. Ame geɖewo medaa akpe o le ŋutinuwo fe wo si manɔmanɔ ŋuti.
b - Eveviwo:
Ne ame aɖe dzi eve la, gbã vinɔ la mele naneke ɖu ge o eye mele nu hã fo ge o. Nenemakee nye vitɔ la hã, vaseɖe esime ame bubu aɖe si dzi eve abe woawo ene la nava eye woaxɔ adzɔ hoka blaeve-vɔ-eve le wo si. Emegbe, ame la atsɔ tsi ayi ŋutsu la gbɔ axlẽ ɖeka, eve, etɔ̃ vaseɖe asieke eye wòatsɔ tsi la atɔ nu nɛ; awoe na nyɔnu la hã nenema. Emegbe la, atsɔ nuɖuɖu eye eya ŋutɔ vinɔ kple vitɔ la. Ne ewɔ nu sia vɔ la, ekema wokpɔ mɔ aɖu nu, afo nu. Woyɔa wɔna sia bena: “ Tsitɔtɔnu ”. Amesi he vi na wo la, ele be woana dehae woaklɔ asi elabena ne womena ahae o la, mekpɔ mɔ atɔ bli le agba me o. Ne etɔ bli la, ɖeviawo fe lãme masẽ akpɔ o.
Woɖoa ŋkeke emegbe bena le asigbe la, yewoawɔ eve. Wohoa de eye wonɔa aha kpam. Gake ame aɖeke medzea aha la o. Ne wokpɔ be aha si wokpɔ ɖi sɔ gbɔ eye ŋkeke si woɖo la hã ɖo edzi la, wotsɔa aha la vaa afee eye woflea lã hã dana ɖi, yi ɖatsɔa te hã le bofo fuu va afee.
Ne ŋkeke la ɖo edzi la, vitɔ kple vinɔ la fe fometɔwo vana. Evedzila xoxo si wɔ nua na wo gbemagbe la, hã ava kple srɔ̃a. Ne ŋu ke la, evenɔ xoxo la gblɔna bena woava fle afe si me wole la le ye si.
- Vayi
- Kplɔɖo >>